
42 haar SE SDP ITST ITD ERE: 


VENSTRES 


BOG FOR 1890-HERMED FØLGER SOM TILGIFT EN 


| ALIMFANARK. 


ne 1 eet, 


Åndels-Prineipet. 


Under den Standsning i vor politiske Udvikling, som Provisorierne har 
frembragt, er det rimeligt; at Befolkningen mere end forhen er sysselsat med 
det økonomiske; dertil kommer, at de saakaldte ,daarlige Tider 
ramt Landboerne haardt, saa at disse 


særlig har 
mere end andre Samfundsklasser er 
tvungne til at se sig om efter Midler til at forøge Indtægterne af deres Bednift. 

Andelsprincipet er baaret frem af disse Forudsætninger: Ved at »løfto 
i Flok= er der adskillige Arbejder pan Landbrugets Omraade, som "kan blive 
udførte baade bedre og billigere end før, Bøndernes Sm ør kunde forhen 
ikke opnaa saa høj en Pris som Herremændenes; ved Hjælp afAndelsmeje rierno 
er det lykkedes at afhjælpe dette — nu er det nær ved, at hele Landets Smør- 
produktion opnaar samme Pris, og samtidig er Produktionens Mængde næsten 


bleven fordoblet, Uden denne Sammenslutning vilde dette glimrende Resultat 

& næppe være opnaaet. 
ISA 
| 


I den seneste Tid er Andelstanken yderligere bleven anvendt, ogsaa PAS 
Flæskeproduktionens Omraade, og det har haft de samme gode Resultater til 
Følge; ikke alene er Udførselen af Flæsk tiltaget ganske overordentligt, men 
f den Vare, vi udfører, er ogsan af en langt finere Kvalitet end forhen og bringer 

derved Landet en højere Pris hjem. 

Før solgte vi vore Svin levende til Udlandet og lod navnlig Tyskerne 
| beholde det saa værdifulde Affald, der under Slagtningen udgjør ca. en Trediedel 

af Svineues Vægt, 
Dette Affald forbliver nu i Landet til Gavn særlig for vore ubemidlede 
Klasser, der derved kunne erholde en billig og nærende Føde — og samtidig 
. fan vi ligesaa meget hjem for det saltede Flæsk som før for de levende Svin. 
3 De forskjellige Andelsforetagender cer saaledes et Middel til at forøge 
É | Producenternes Indtægter, men samtidig har det ogsaa en opdragende Betyd- 
en ning; Andelstankens Gjennemførelso øver Befolkningen i Selvstyre. 

"… Før var det Kjøbmænd, Slagtere osv., kort sagt Mellemmænd af alle Slags, 
som sørgede bande for Varernes yderligere Forædling og Omsætningen — nu 


maa Producenterne selv tage sig af denne Sag — og det fremmer baade Dygtig- 
hed, Interesse og Oplysning. 


Andelsprincipet har saaledes været og cer fremdeles en Drivfjeder baade til 
søkonomisk Fremgang og til Fremme af Oplysning — det er et Led i Kjæden, 
som drager vort Folk mærmere til Frihed og Fremskridt. 

Enhver god Borger i et demokratisk Samfund man læro den Kunst at tage 

2 1fensyn, det at kunne indordne sine egne Ønsker under, hvad der er fælles 


Bedste — i denne Henseende vil de økonomiske Andelsforetagender blive en $ 
fortrinlig Forskole, 


Jeg raader derfor enhver frisindet Mand og Kvinde til at støtte Andels- 


bevægelsen — der er nu god Tid dertil, medens vor politiske Skude ligger for 
Anker og vi maa vente paa bedre Vind. 


Gjedved, den 12. Juni 1889. 


P. Bojsen, 


ut mf, 


sl 


ag Aarsskiftet 1889—90. 


| hyre 
| En Drøm. 


I, 
> g 
»JEt Tiaar atter maa slippe Taget, 


»nu skal jo mødes i Midnatsslaget 


MR 


»fra Verdens-Uhret og vort lille Hjems 
»den sidste Firs og den første Halvfems. 


»Hvad varsler det Møde? hvad lover den Skiften? — 


»bringer den Lægedom? øger den Giften?« 


” Saa tænkte jeg nys en Aftenstund, 


og med disse Tanker faldt jeg i Blund. 


0 Det tyktes mig, at det Folk, jeg har kjærest, 
var stævnet til Valg, men — hvad der var særest — 


Afstanden her voldte slet ingen Mén, 
af alle dets Kredse var nu bleven én. 


Vi samlede sad i et vældigt Theater 
og skued paa Scenen to Kandidater, 
den ene, af Aar og Ordener tung, 
den anden, ufortjent og lidt. ung. 


Den ældre saa' med et Smil sig om, 
han havde jo Venner, hvor han kom; 
han var, som bekjendt i det hele Land, 


: af den gamle Familie: S/endrian. 


At Slægten var fremmed, kjendtes af Navnet, 

men længe den havde her hjemme gavnet, — 
dæmpet og læmpet — Søn efter Fa'r, 

dens Valgsprog var: »Man véd, hvad man har —« 


Tabte den Magten i Løvsprings Dage, 
trak den sig til sine Godser tilbage, 
men altid kom den igjen med Glans, 

og samme Skjæbne var og bleven hans. 


SES, Visa 


Nu stod han atter paa Ærens Tinde 

og nød sig selv mer end nogensinde, 

hans Blik var lidt fornemt og Holdningen magelig, 
men Røsten for danske Ører behagelig. 


»Gammel,« han sa', »er vor Fødestavn, 
»gammel er baade dens Hæder og Navn, 
»det gamle er godt, det vil vi beholde, 
»at værge det, det er vor Fremtidsrolle. 


»Og hvis det os ikke paa Kjærlighed skorter, | $ 
»sparer vi ej paa Gensdarmer og Forter, | 

»det gamle maa vogtes — ude og inde, | 

»for den ukloge Ven og den snedige Fjende. 


»Men skjønt det gamle for os er bedst, 

»vrager vi aldrig det ny som Gjæst; 

»gammelt er her det faste, blivende, | 
»men nyt kan virke meget oplivende. 


RER 


»Lad det komme og gaa, lad det blive, saa længe ( 
»det ikke forstyrrer den gamle Gænge; i 
»for Indiens Troldmænd og Afrikas Sorte 

- »aabner vi altid med Lyst vore Porte. 


»Jeg under enhver, hvad Nyt ham behager 

»af det, .man med Mund eller Øjne smager, 

…»og Damerne særlig de nyeste Moder, 

»med sligt spolerer man ej deres Ho'der. | 


»De maa dreje sig frit for den flygtigste Vind, 
»og stoppe sig ud, og snære sig ind, 


BE 


»thi netop spændt' i de stive Kyradser 
»en Garde de danner om Fortids Paladser. 


»— Lidt ny er vor Grundlov, men da vi nu har den, 
1 »vi trøster os- med, at den er, som man ta'r den, 
»den bragte vel Uro en Tid i Befolkningen, 

Sen nu har vi bødet derpaa ved Fortolkningen. 


»Lad Rigsdagen samles og snakke sig træt! 
»den hindrer dog ikke, hvad vi kalder Ret, 
»den mægter ej længer at fremkalde Rystelse, 
»den er — en folkelig Vinterforlystelse. 


se 


»Hold fast paa Forfatningen, det er bedst! 
»saa redder vi ogsaa vor Grundlovsfest 
»og holder i Live vort Vittighedsblad, 
»som faar fra Folkethinget sin Mad. 


ør 


»Men aldrig, mit Folk, du glemme kan, 
»at Danmark er et Mindernes Land, 
»voré Minder skylder vi, hvad vi bleve, 
»og det er af Minderne, vi skal leve.« 


— Og saa blev der klappet og hysset og skreget, 
tilsidst man fandt dog, det var for meget, 

saa skulde den anden røgte sit Ærende; 

hans Stemme havde lidt skarpt og skærende. 


»Vi ærer Minderne,« Talen lød, . 

»men kan ikke se dem som Levebrød, 
»ej suge paa Labber, som Bjørn i Hi, 
»vi- bryder med vore vor Fremtidssti. 


RR 


»Vor Arv ej værges med Vaaben blot, 

»vi værger den bedst ved at bruge den godt; 
»hvor findes et Værn, der sikrer de smaa? 
»vil de forsvare sig, maa de gaa paa, 


»ej leve for Mindefester at holde il 
»og hvile bag gamle Vaners Volde, j 
»men hævde med Fynd som den rette Text, 
»at virkeligt Liv er altid Væxt. 


»Vi elsker vort Stamtræ og finder det skjønt, 
… »men ikke fordi det af Mos er grønt, 

»sin Ret til det gamle Navn og Stade 
»bevise det skal ved et nyt Hold Blade. 


>»Og er det det, som vi Danske vil, 
»maåaa ingen nægte sin Hjælp dertil, 

»og Borger og Bonde, Kvinde som Mand 
»faa Lov til at gjøre det gode, de kan. 


»En Luft maa vi have saa frisk og fri, 
»at alle kan aande frit deri, 

»en Ret, der er lige for stor og liden, 

»et Sammenhold, der kan taale Striden. 


»Thi Kamp maa der føres, og ingen fortryde den, ; 
»og Kamplov sættes, saa alle maa lyde den, | 
»og Skjel maa der blive, men ingen faste, 
»og aldrig mer nogen herskende Kaste. 


»Nej, Folkets Kræfter skal nu aåabenbares, 
»og alle skal bruges og ingen spares, 


ben mn NNE 


De een 


… »for nu skal de brydes, de nye Veje, 
»og de gamle Saar skal tages i Pleje. 


»Men først maa vi rejse dog af Grus 
»paa Sandhedens Grund vort Folkehus, 
»og snart sige Stop til Friheds Komedie, 
»for ellers ender den brat som Tragedie. 


— 


” »Vi vil frem, vi vil ud af den slimede Grav, 

" »vi vil hejse vort Sejl paa et levende Hav, 
.»hvor der tænkes paa andet end Øjebliks-Kiv, 
»hvor Ordet har Magt, og hvor Lov bliver Liv! - 


— Men her brast Traaden — Drømmen var ude, 
udenfor hørte jeg Blæsten tude; 

hvilken Fremtid skal blive vort Hjems? 

hvad tør man vente sig af .Halvfems? 


Mit eget Folk! ihvad der saa kommer, 

for dig mit Hjerte haaber paa Sommer; 
men naar? — ja derom i Grunden jeg tror, 
det mest paa dit eget Valg beror. 


C. Hostrup. 


BED pre 2 


Valgtryk. 


I. 


ST ejehusmand Anders Larsen havde i.sin Tid været ; 


"Y” Gartnerkarl paa Herregaarden Ulstrupgaard. Han 
T havde været dygtig og havde den afdøde. Kammer- 
herre Billichs Attest for, »at Ingen kunde være flinkere i 
Opdriften af velsmagende artichauls«. Efter nogle Aars 


Forlovelse med Præstens Stuepige fik han et Hus i Leje 


underUlstrupgaard. Han tog Præmier for Havesagers Dyrk- 


ning ved flere Udstillinger og sad forholdsvis godt i det. 
Kammerherre Billich døde i en høj Alder som barn- 
løs Enkemand, og hans Søstersøn, Kammerjunker Hjelm, 
arvede det lille Gods. De fem, sex Fæstegaarde var alt 
solgte, kun Husmandsjorden var Herremanden endnu 
Ejer af. Der var ingen særegen Godsforvalter, Nabo- 
godset, Grevskabet Snertinges Forvalter, Kammerraad 
Rump, forbandt Bestyrelsen af Ulstrupgaards Gods som 
en Biforretning med sin store Charge. É : 
Kammerjunker Hjelm var alt en Mand paa henved 
de Halvhundrede, da han blev Godsejer. Haus Bedste- 
fader paa mødrene Side, Generalkrigskommissær Billich, 
havde nok været Kaperskipper under den engelske Krig 
1807—15, var senere gaaet til vore vestindiske Kolonier, 


kom tilbage som en hovedrig Mand med dumpe Be-. 


skyldninger susende om 'sig: at han havde været Slave- 
handler, kjøbte Ulstrupgaard, som hans Søn, arvede. 
Datteren giftede sig med en Hestgardelieutenant, von 
Hjelm, der trængte til Dukater til at forgylde sit falmede 
Adelsskjold med. Han døde som karakteriseret Rit- 
mester. Sønnen var bleven Student, havde efter sine 
Forældres Død levet i London og Paris som ulønnet 
Attaché ved Legationerne. .Man sagde, at han allerede 
havde elsket og levet tilstrækkeligt, da hans Morfaders 
Gaard og Gods tilfaldt ham. Han levede stille, gjorde 
sine Visiter, fulgte Indbydelserne til andre Herregaarde, 


SV 8 


men da han ikke indbød igjen, hørte Omgangen op. 
Kammerjunker Hjelm holdt af Kobberstik, havde en god 
Samling. Man vilde vide, at hele hans Dagsarbejde var 
at blade i denne Samling. Ellers gjorde han Ingen Noget, 
var en høflig og pæn Mand, lille, mager, med en løst 
daskende, graablond Knebelsbart. — 

Folkethinget var opløst. Ny Valg var udskrevne. 
Valgdagen var sat midt i Høsttiden. Der agiteredes 
voldsomt for Regeringspartiets Kandidat af Godsforvalter 
… og Kammerraad Rump paa Snertinge. Samme Kammer- 
raad var højst forbavset og stille forarget over Kammer- 
junker Hjelms fuldstændige Ligegyldighed for Politiken. 
Naar Kammerraaden talte om de samfundsopløsende 
Tendenser, løftede Kammerjunkeren ikke Hovedet fra 
den Mappe med Kobberstik, som han sad og bladede i. 

— Kredsen har altid været vaklende, sagde Kammer- 
raad Rump cn Dag, da han sad i -Kammerjunkerens 
»Iontor« i den Enetages Hovedbygning paa Ulstrup- 
gaard, som Ejeren havde ladet dekorere i Louis-Quinze- 
Stil, og et Par Stemmer kan afgjøre Valget. 

— Ja, ja — — saa bliver det .det Par Stemmer, 
sagde Kammerjunkeren og knibsede nogle Støvgran bort 
fra et Blad i Mappen. 

— Men de Stemmer kan maaske Ulstrup Gods komme 
lil at afgive. 

— Saa—aa, — Ja saa lad da Ulstrup Gods afgive 
det Par Stemmer. 


— ForKammerjunkeren ønsker dog ikke en Samfunds- 
omstyrter valgt? £ 
Næ—æ—, svarede Kammerjunkeren og løftede 
sine Øjne mod Kammerraaden, som ikke kunde skjælne, 
om Herremandens Blik var dumt eller maliciøst. 

— Ja, for det er jo nærmest os — jeg mener Hr. 
IKammerjunkeren og de større Besiddere, der trues. Alt 
Rak, rent ud sagt, rotter sig sammen. Enhver, der har 
Noget og kan Noget, maa oprøres i sit Inderste. 

— Vel især de, der kan Noget, sagde Kammerjunker 
Hjelm næsten uhørligt, mens han lod Fingrene glide 

"langs Konturerne paa Skikkelserne i et Kobberstik efter 
— Rembrandts »Nattevagt«. 

— Ja og de, der kan Noget paa den anden Side, 
de cer Fornægtere af det Helligste . . . af vor Tro. Som 
Adelsmand er Kammerjunkeren naturligvis .. . 

— Hvad? spurgte Hjelm dvask og adspredt. Han 
saa ikke op fra Kobberstikket. 


— Ja, jeg mener — troende ... saadan for saa vidt 
| det kan forenes med Logik ... Fornuft... Astronomi. 
| — Ikke, Hr. Kammerjunker? 

-  — Jo, det forstaar sig. 
| — Man siger, at Kammerjunkeren undlod at møde 


til det forrige Valg. 
He — Ja 

— Turde jeg i al Ærbødighed spørge Hr. Kammer- 
junkeren hvorfor? 

— Jeg gad ikke. 

— Det forstaar jeg saa udmærket. En Mand i Hr. 
Kammerjunkerens Stilling maa overvinde sig for at gaa 
ind i et Valglokale, hvor skidne Støvler har afsat uhygge-" 
lige Spor, hvor der stinker af Bondetobak. 

— Uh, ja .. føj. . det er væmmeligt. 

— Men vi er tvungne til at overvinde os, Hr. Kammer- 
junker. De vil da ikke opofre alt det Arbejde, det har 
kostet Deres ærede Forfædre at skabe Deres Formue 
og... som De nu arbejder videre påa at vedligeholde. 

Kammerjunkeren saa' paa Kammerraaden og sagde: 

— Ja, det er virkelig et Slid uden Lige. 

' — Åa—aa — —. Er Hr. Kammerjunkeren ironisk? 

— Vil De behage at gaa videre. 

— Hr, Kammerjunkeren har en Stilling at hævde 
Hø ae0 Cgnens Godsejere. Ikke? 

— Jo—0, 

— Hvis Hr. Kammerjunkeren nu ikke stemmer denne 
Gang, saa vil Deres Stilling blive — — 

— Prekær? 


— Netop. For... tillader Hr. Kammerjunkeren mig 
at tale frit? 


kr få > 


— Vær saa god. 

Kammerraaden rejste sig i al sin Højdes og sin 
Fedmes Vælde. IKammerjunkeren holdt fast påa det 
lette, fine Bord med en Flade af fint eftergjort florentinsk 
Mosaik, som han vilde værne det mod denne Kjødmasses 
mulige Fald ud over det. 


— Hr. Kammerjunkeren er — — rent ud sagt i den 
Alder, at De burde være Kammerherre. Herre Gud — 
vi er jo — vi er alle Mennesker — og en Anerkjen- 


delse fra allerhøjeste Sted er jo ingen loyal Statsborger 
aldeles ufølsom lige over for . . . og en Godsejer paa 
Hr. Kammerjunkerens Alder kan ikke godt være be- 
kjendt at være mindre end Hofjægermester. 

— Nej ... vist ikke . .. det er sandt. 

Men, blev Kammerraaden ved, bestandig løftende 
Røsten, saa den tilsidst skrattedé som en Trompet, 
Passivitet er ikke nok. Der maa agiteres aktivt. 

— Saa—aa—? Det gider jeg ikke. Gjør De det, 
Hr. Kammerraad. 

— Ja vel. Derfor er jeg Adelens lønnede Tjener, 
hvorvel den øverste af disse Tjenere. 
Udmærket! sagde Kammerjunkeren og bladede 


videre. 

— Jeg beder blot Hr. Kammerjunkeren at kjøre med 
mig om blandt Husmændene iovermorgen. Hr. Kammer- 
junkeren skal ikke have ringeste Ulejlighed . .. blot 
vise Dem med mig ... Vil De ikke? ; 

— Jo—o—o. Det kan jeg gjerne. 

— Godt — saa er jeg glad. Gud velsigne Dem... 


for jeg tror paa Gud — det ved Gud, jeg gjør (han 
slog paa Brystkassen, saa det rungede) — og paa al 


den Autoritet, som udgaar fra ham, paa vor elskede - 


Konge og hans Hus, paa de gamle Slægter, som staar 
Thronen nærmest — hvortil'Hr. Kammerjunkeren ogsåå 
hører. Er Hr. Kammerjunkeren ikke enig med mig? 

— Ganske og aldeles. 

— Åltsaa i overmorgen. 

— Parfaitement I! 

II. 


Det gik langs Markveje mellem blomsterspættede 
Grøfter, hvor den røde Valmue overgloede de blaa, 
violette og gule Blomster, mellem Marker med hvid- 
blond Rug og blaalig-lysegrøn Hvede. Rugen faldt for 
Leen, Strygespaanen klang mod dens Blad, Karles og 
Pigers Skjorter og Særker hvidnede i Solen. 

Gamle Koner og smaa Børn viste sig uden for 
Husene langs Vejene. De gamle Koner nejede, Børnene 
gloede mod Vognen med Liberikusken paa Forsædet, 
med Herremanden og Godsforvalteren paa Bagsædet. 
Den lille spinkle Kammerjunker med sit træt-resignerede 
Udtryk overragedes og overskyggedes af den svære ud 
mod Tilværelsen overlegent smilende Kammerraad. En 
gammel »Huskjælling« sagde til sin halvvoxne Datter- 
datter: 

— Man 'sku' lige godt snarere tro, at den Bøvede 
var Herremanden og den Klejne var Forvalteren, og 
saa er det den Klejne, der er Herremanden, og den 
Bøvede, der er Forvaltéren. De ter mærkeligt at tænke 
paa. Men det er tidt, at Fedtet ikke bider paa de Grise, 
som tegnede bedst, mens de var smaa. 

— Kammerjunkeren. tillader, -at jeg raaber Kusken 
an, naar der er Noget at gjøre, spurgte Kammerraaden. 

Kammerjunkeren nikkede. Saa lød det hvert Øjeblik: 
— Hoj, halloj! . .. I dér, godt Folk... 

Høstfolkene nærmede sig Grøfteranden. Mandfolkene 
stod med Hatten i Haanden. Sveddraaber trillede paa 
Pande og Kinder. En sur Lugt af Sved generede Kammer- 
junkeren. Han holdt et verveinebestænket Lommetørklæde 
for Næsen, mens Kammerraaden med stor Tungefærdig- 
hed og Prædike-Pathos afleverede en Tale om Pligter 
mod sin Gud, sin Konge, sit Herskab, sit elskede Føde- 
land, Akkurat den samme Tale hver Gang. Den endte: 

— Og saa møder I paa Ulstrupgaard Kl. 5, naar 
Valgdagen oprinder. Befordring til Byen, fri Fortæring 
for hver den danske Mand, der stemmer paa Overrets- 


—.13 — v 


assessor Horn, Kongens og Folkets, Lovens: og Lydig- 
hedens, den sande, inden for de rette Grænser sig be- 
vægende Friheds haandgangne Mand. Sandelig, siger 
jeg Eder, I skal ikke fortryde det; i modsat Fald kunde . 
det jo være — — dog Sligt forudsætter jeg ikke. Far- 
vel Børn, den almægtige Gud signe Jert Arbejde og give 
os Alle en god Høst. 

De kjørte saa.  Godsforvalteren mærkede Herre- 
mandens Øjne skraåa op imod sig, da han fjerde Gang 
havde afleveret samme Prædiken med samme Salvelse. 
Var det Sideblik dumt eller maliciøst? 

— Kammerjunkeren forbavses nok over, at jeg saa- 
dan kan blive ved i det Uendelige. Men Samfundets 
Vel er mit Evangelium. 

— Åa—aa— 

—- Pligten, Hr. Kammerjunker! Jeg er som en gammel 
Præst, som aldrig trættes ved Aar ud og Aar ind at 
prædike over de samme Texter. Det er Troen, det 
kommer an paa, Hr. Kammerjunker. Ikke? 


-— Jo—0o—o0. 
—- Med Tilladelse — —. Trr—rr—! Hans! Und- 
skyld, Hr. Kammerjunker — — men her bor en Mand, 


vi maa ind hos. 
Saa—aa—aa? Skal vi af Vognen? 

-— Hr. Kammerjunker, det er Lejehusmand Anders 
Larsen. Han er en af de Husmænd, som læser Bøger, 

han er Havedyrker, er klogere, eller tror åt være 

klogere, end den Slags Folk er . .. har Præmier for 
Grøntsager . . . men jeg er bange for, at inderst inde 
er han ikke alene Venstre, men endog Socialist. 

— Vil man bare se, mumlede Kammerjunkeren. 

Foran Huset laa Haven, hvor Bønner klavrede op 
ad Stænger, hvor de smaa, regelmæssige Bede var be- 
dækkede med Grønt, hvor endog en lille Mistbænk, hvis 
Ruder blinkede i alle Regnbuens Farver, havde faaet 
Plads. Op ad Husets Mure slyngede sig Nasturtier, 
endnu sparsomt blomstrende, en enkelt rødgul, klokke- 
formet Krone stak ud mellem de aflang-runde Blade. 

— De tillader, Hr. Kammerjunker! Knald med Pisken, 
Hans! >: 

Kusken knaldede. Efter en lille Stunds Forsløb viste 
sig en kjøn, ung solbrændt Mand med aaben Skjorte 
foran det sortlaadne Bryst, med brune Øjne funklende 
under Straahatten, Huden påa hans Haand var rød- 
brun som en Indianers. 

— Det er en kjøn Mand, sagde Kammerjunkeren 
sagte til Forvalteren. 

— Saa mænd ... ikke ilde . . . God Dag, Anders 
Larsen. 

Lejehusmanden tog Hatten høfligt af, men satte den 
påa igjen. 

— Fryser Anders Larsen? spurgte Kammerraaden 
og fulgle hans Bevægelse. 

Husmanden lod, som han ikke hørte eller forstod. 

— Naa, Anders Larsen ... hvem stemmer saa ... 
hø— jeg skal vel sige De — paa? Ser De, Hr. Kammer- 
junker, i de gode gamle, patriarkalske Dage sagde man 
Du til saadanne Fyre, som man har set voxe op fra 
barbenede Unger af. Men jeg følger med Tiden . .. 
ha, ha, hal! God Demokrat — aa, ha, ha, ha! Vi er 
alle Demokrater, Hr. Kammerjunker. 

— Jeg ikke, sagde Kammerjunkeren vrissende. 

— Han er dog vist dum, tænkte Kammerraaden, 
sagde saa: Naa, hjælp os af, Anders Larsen, Kammer- 
junkeren vil tale et Alvorsord med Dem. 

— Lejehusmanden satte en lille Trappe under Vogn- 
trinet. Kammerjunkeren saa sig om i Havebedene, gik 
ikke ind i Huset, besaa Planter og Blomster, saa op 
paa Anders Larsen, tog en lille Bog op af sin Lomme, 
og gav sig til at skrive , .. eller tegne i den med en 
Blyant, medens Kammerraaden og Husmanden tavse blev 
staaende i Gangen. Endelig sagde Godsforvalteren. 

— Hvis Kammerjunkeren tillader . . .? 

— Tal, tal, tal bare! Tal væk! 

— Åltsaa, Anders Larsen, Valgdagen nærmer sig. 

— Den gjør saa, Hr. Kammerraad. 


SEER 


— De har nok aldrig tidligere afgivet Deres Stemme. 

— Nej, jeg har saamænd ikke. 

"—. Mén denne Gang ... 

— Har jeg heller ikke i Sinde at stemme. 

— Hvorfor ikke? 

— Jeg har ikke Raad til det, Hr. Kammerraad. 

— Hvad er det for noget Sludder? — — Undskyld 
Udtrykket, Hr. Kammerjunker. 

— Jeg be'er, mumlede Kammerjunkeren, bestandig 
seende omkring sig og op paa Husmanden, mens Bly- 
anten arbejdede i hans Bog. 

— Men denne Gang gjælder det Konge og Fædreland. 


— Mon? 
— Jo Gu' gjør ”et saa. Der maa handles, Anders 
Larsen. Her påa disse Godser... se ud!.. tre Herre- 


gaarde rager op i Horizonten bag Skovene. Kan Smaa- 
folk leve i et sikrere Ly end under en Jorddrots milde 
Scepter? Se nu Haven og Huset her? Billige Beting- 
elser fra Kammerjunkerens Side. De... ja for Du tør 
jeg s'gu ikke sige — nej Død og Pine — — De, alt- 
saa, De kan sidde her og virke for, hvad De i Deres 
Stilling formaar, og gjøre Fremskridt i det Gartner- 
væsen, fordi: Kammerjunkeren er en saa human Mand, 
at det aldrig kunde falde ham ind at forhøje Deres Af- 
gift, naar De ikke gjør Dem obstinatsig. Thi saa . 
Naa, hvad vil Anders Larsen sige? 

— Jeg . .? Ikke-Noget, Hr. Kammerraad. 

— Men. De forstaar mig — — Nu er det Alvor. 
Nu bliver man ikke -hjemme paa en Valgdag, men stem- 
mer for den Kandidat, som siger: Gud og Kongen, og 
det gjør Overretsassessor Horn, som bærer det gyldne 
Kors med denne Indskrift paa sit Bryst. 

— Har den Mand ikke en Stol, man kan sidde paa, 
mumlede, Kammerjunkeren. . 

— Jo. . 

…… Lejehusmanden gik ind, hentede to Stole. Kammer- 
junkeren satte sig paa den ene og blev ved at kradse 


Ex HEE 


i sin Lommebog. Forvalteren fandt, at han. var utaale- 
lig, men fortsatte: 

— Vi forudsætter, at enhver Mand, der er Fæster 
eller Lejer under Grevskabet Snertinge og Godset Ulstrup- 
gaard stemmer for Overretsassessor Horn. Det gjør vi. 

— Saa bliver jeg helst hjemme, Hr. Kammerraad. 
For den Mand vil jeg nødig stemme paa. 

— Sludder, Anders . .. Hvorfor ikke? 

— Det er ham, der har forvansket Grundlovens Aand 
ved sine Fortolkninger. Det har aldrig været Grund- 
lovens Mening, at . . ; 

— Hvor Satan ved Du... eller De (om Forladelse) 
hvad Grundlovens Mening er. Jeg er s'gu ogsaa Jurist, 
og jeg er enig med Overretsassessorens meget skarp- 
sindige Fortolkning. ; 

— Ja, men jeg synes nu, at naar en Fortolkning af 
simple Ord bliver altfor skarpsindig, saa bliver den 
Prokuratorkneb. Især en Grundlov skulde være fri for 


saadanne Kunster. Den skulde en.simpel Mand" dog 


kunne forstaa. ; 
— Jeg tror, Fa'en pine mig, den Mand er gal. Hvad, 

Hr. Kammerjunker! Han vil være klogere end hele det 

juridiske Fakultet. Hvad, Hr. Kammerjunker? 


— Hø—Øøh, sagde Kammerjunkeren, mens hans Blyant 


løb i kradsende Fart. 

— Naa saa Hr. Lejehusmanden sidder inde med en 
authentisk Fortolkning af Grundloven? 

Lejehusmanden svarede: 

— Nej, men den maa jo være -let at faa, 

— Saa—aa—? Hører De, Hr. Kammerjunker? 

— Jo—o, mumlede Herremanden. E 

— Ja, sagde Husmanden, Biskop Monrad lever jo 
endnu. Man kan jo spørge ham om, hvad Grundlovens 
Mening er. Han er jo en af dens Forfattere. : 

— Den gamle Idiot . .. for det er han bleven til... 
Men ikke sandt, Hr. .Kammerjunker? Oprør her taaler 


"vi ikke. : gå: 


— Nej, ingenlunde. 


' 


at 


— Jeg kan tale, som om det var Kammerjunkeren 
selv, der talte? 

— Vær saa god|- 

— Ergo, Anders Larsen... Nu hører De selv. De 
bliver opsagt her fra Huset, hvis De ikke stemmer paa 
Overretsassessor Horn paa Valgdagen. 

— Kan jeg ikke lade være at stemme? sagde Hus- 
manden sagte, og hans Blik søgte IKammerjunkerens. 
Men Kammerjunkeren blev ved. at kradse. 

— Ingenlunde, ingenlunde, svarede Kammerraaden. 

— Skal vi saa kjøre? sagde Herremanden. 
>» De steg til Vogns. Kammerjunkeren viste Forvalte- 
ren sin Bog. Han havde ondt ved at skjælne Figurer 
og Landskab i det hurtig opsmurte Blyantsrids. 

Endelig gjenkjendte han Huset med Nasturtierne, de 
høje Bønnestager. "Midt i Gangen -stod en stor Gase, 
en mager Hejre og en Hane, den sidste paa en lille 
Forhøjning, sikkert galende over Hovedet paa Gasen og 
Hejren. ; 

"… — Kammerjunkeren er Kunstner? spurgte Forvalte- 
ren og saa usikkert op paa Herremanden. 

— Dilettant, Hr. Kammerraad. Forstaar De Teg- 


ningen? 
— Et... man kalder det vel Genremaleri? 
— Åa, ja... men allegorisk. 


— Naa saadan? Med en Idé ... et Ideal bag ved 
. saadan Noget, man skal gjætte, ligesom en Rebus 
i de illustrerede Blade? Det er min Kone saa flink til. 
Kammerjunkeren rev Tegningen ud af sin Bog og 
sagde: 
— Forær Deres Frue den, Hr. Kammerraad. 
.… 77 Hver Stemme er kostbar, Hr. Kammerjunker. Her 
i Kredsen dingler, Valget altid. En halv Snes Stemmer 


" bragte sidst en Oppositionsmand ind i Thinget. 


-- Saa-—aa? ... Den. Mand ... jeg mener den Hus- 
mand med Haven ... har for Resten en Overbevisning 
.….… det Bæstl 


— Tak, Hr. Kammerjunkér; nu er jeg sikker, fordi 


FUN 


De sagde, at han var et Bæst, for det er de Bønder, 
som læser og har Overbevisning. Men han skal komme 
til at lystre. Det skal han. Jeg har Hr. IKammerjun- 
kerens Ord paa, at han bliver smidt fra Huset, hvis 
han ikke stemmer paa Overretsassessoren. 

— Ja ... For Fanden! 

De holdt udenfor Ulstrupgaards Hovedbygning. 

— Min Vogn kjører Dem hjem, Hr. Kammerraad, 
sagde Kammerjunker Hjelm. . 

— Megen Ære, Hr. Kammerjunker! Gud være med 
Dem! 

— Tak i lige Maade ... ogsaa med Dem! 

Da Kammerraad Rump kom hjem, sagde han til sin 
Kone: 

— Her er en Tegning af den grinagtige Kammer- 
junker paa Ulstrupgaard. Det er en Rebus. Stor Origi- 
nal, men Hjertet slaar paa den rette Side. Jeg troede, 
at han havde indsuget samfundsfarlige Ideer i Udlandet, 
men det er der ikke Tale om. 


III. 


Valgdagen kom. Det skylregnede. Det var endda 
godt, mente mange Bønder, at Vorherre havde lavet det 
saaledes. Thi der kunde ikke høstes i saadant. et Vejr. 

I Ælteføret kørte Vogne ad alle Veje, som 'førte til 
Kjøbstaden, hvor Valget gik for sig. Tætpakkede Vogne, 
med tre paa hver Agéstol, bestemt for io; tykke. Folk 
paa Skjødet af hverandre, Husmænd og Indsiddere stuvede 
paa Høstvogne med Halm i. De, der sad yderst og 


bagerst fik store Klatter stænkede paa deres Klæder - 


af Vejens vaade Dynd. 

I Kjøbmand Baldrups Gaard ved Siden af Raad- 
huset, hvor Valghandlingen foregik, stod store Ballier 
med Punsch, som Greven paa Snertinge spenderede paa 
Enhver, der vilde stemme paa Overretsassessoren, - Kam- 
merraad Rump og en Godsforvalter fra en anden Herre- 

gaard gik. om og var gemytlige, slog Husmænd og Ind- 


siddere paa Skuldrene, som var de deres Kammerater, 


— Dejligt Vejr til at slukke Revolutionens Ild, sagde 
Kammerraad Rump.- Se, der staar Mogens Hansen og 
er beskeden — — og beskidt, hvad Mogens? Ja, den 
stænker idag. Kom til Truget, Gamle. Det der i Bal- 
lierne er bedre end Vorherres bare Regnvand. Gjør 
Plads for gamle Mogens Hansen. ... Halloj . .. der 


- har vi en Høstvogn hjemme fra ... Hi, hi... Der 


er Anders Larsen. Puh, sikket et Bededagsansigt paa 
en glad Dag! Glad for Vennerne af Kongen og Samfunds- 
ordenen, Anders Larsen: Saa — saa — saa! 

Kammerraaden klappede i Hænderne, samlede Folkene 
fra Snertinge Grevskab og Ulstrupgaards Gods som en 
Driver sine Faar... saa over i Raadstuegaarden. 

Børn! Hver af Jer kan, naar han har' afgivet sin 

Stemme, efter Valget komme herind og faa en lille Sjæle- 
varmer igjen, men ...I forstaar Folk — jeg sidder ved 
Protokollen fra først til sidst. Se, hvor Anders Larsen gaar 
duknakket. Ja, ja, Anders. Enten er mån Lejehusmand 
og loyal ... eller man er Luseknækker og Radikal. 

— Jeg skal nok stemme, sagde Anders Larsen, men 
jeg vilde gjerne være fri for at høre paa Talerne. 

— Hm—hm—hm ... Det kunde ellers Anders Larsen 


have godt af ... det vil sige af at høre paa Overrets- 


assessorens Tale. Den anden Bondetamp, Venstrekanut- 
ten, han siger jo ikke andet end Vrøvl. Men værs'go 

.… hvis Anders Larsen vil overlade sig til sine egne 
Tanker ... saa... værs'artig. » Men jeg sidder ved" 
Protokollen, Anders Larsen. 

Anders drev om i Regnvejret, og hans. Hjærte græd 
om Kap med Himlen. Hans Kone havde tudbrølet, da 
han tog hjemme fra og havde sagt: 

— Ja, det er haardt, at man er nødt til at være 
Kjæltring for ikke at blive smidt ud fra Huset. Meén 
der er ikke andet for, Anders. Vorherre vil ikke gaa 
altfor strængt i Rette med en fattig Mand, der en enkelt 
Gang adlyder Menneskene mere end ham. 


BÆR ULEN 

Lejehusmanden gik Gade op og Gade ned i Søle og Regn. 

Det tumlede og brødes i ham. Ingen Tanke klarede 
sig ud af al det Virvar. Hans Sind var som den graa, 
evig regnende Himmel. - Han lagde ikke Mærke til,. hvad 
der foregik om ham. 

Han blev-tørstig af Sindsbevægelse, mente, at et Glas 
Øl aldrig kunde skade. Han gik ind i Byens Gjæstgiver- 
gaard med den Hensigt at nyde sin »Gjenstand « i Kjælder- 
stuen. Da først saa han et Par Mænd, som stod i Gaar- 


-den uden for Døren til Kjælderstuen; det var to andre 


Lejehusmænd fra Ulstrup Gods. 

— Ja, nu er det lige fedt, sagde den Ene, for Venstre 
vinder alligevel. Der er allerede tre Hundrede Stemmer 
flere paa Niels Povlsen end påa den Overretsassessor 
med Provisorierne. 

— (ud ske Lov, saa skadede det da ikke, at vi 
stemte paa Overretsassessoren. 

— Nej, svarede den Første, lo og gned sig i Hæn- 
derne. Nu er jeg lige glad. 

Et Ansigt kom til Syne i et aabent. Vindue i Byg- 
ningens Stueetage. Ansigtet var Kammerjunker Hjelms. 

De to Husmænd får fra hinanden, som om en Granat 
var sprungen midt mellem dem. 

Ingen kunde læse paa dette blege Ansigt, om Kam- 


. merjunkeren havde hørt Noget eller ikke, om han var 


vred eller mild. Han rømmede sig og spurgte: 

— Hør — de Folk der ..., Er der langt tilbage 
med Afstemningen? 

— Nej — nu kan det ikke vare farlig længe. 

— Hm! Sæt bare Hattene paa, Folk ... Hør De 
.… der... hvad hedder De... De med Haven og med 
Præmien ... kom lidt her ind. 

.… Anders Larsen studsede, gik op ad Stentrappen, saa 
ind ad en lang Korridor. Kammerjunkeren stod i en 
aaben Dør til et af Gjæsteværelserne. 

En Røg af fin Tobak slog Lejehusmanden i Møde. 
Bukkende gik han ind i Stuen. Hele det runde Bord 
var fuldt af Tegninger. É 

— Har De stemt? spurgte Kammerjunkeren. 
— Nej, Hr. Kammerjunker. 
— Jeg ikke heller. Men saa maa vi over at stemme, 


Hm ... hm! ... Det' regner nok” ikke mere. 

— Jeg tror, 'det er ved. at klare op, Hr. Kammer- 
junker, 

— Hm ... ja, men det er ikke sikkert... Vel? 


— Nej, der er flere Skyer oppe. i Vindhjørnet, Hr. 
Kammerjunker. 

—- Vil den Mand følge med mig over paa Realskolen, 
hvori vi skal stemme, og bære min Regnkappe. Jeg har 
en daarlig Arm. Jeg kan ikke godt taale at bære Noget. 

— Med Glæde, Hr. Kammerjunker., 

— Ja, vi maa stemme paa Overretsassessoren ... 
ellers véd De jo, at... 

Anders Larsen bed sig i Læben. 

— Ja, saa mister jeg Huset, mumlede han. 

— Det har jeg givet mit Ord paa. 

Anders Larsen gik et Stykke .bag-sin Herremand, 
Gjennem "Realskolens skrækkelig snavsede Korridor, 
hvor Snavs laa saa tykt, at man ikke kunde skjønne, 


om Gulvet var af Sten eller af Brædder, borede de sig 


ind i det Klasseværelse, hvor de skulde stemme. 

Der stod Greven fra Snertinge. 

— Det gaar snavs, Kammerjunker "Hjelm. Vor Sag 
staar ikke til at redde. 

— Hm, det var slemt. 

— Og denne Gang har vi skam Alle strængt os ån. 

— I høj Grad, svårede Kammerjunkeren uden at 
forandre en Mine. 

— Der sidder stakkels Kammerraad Rump og sveder 
ved Protokollen... Hans Sved rinder forgæves. 

Greven lo, Kammerjunkeren lo med, Han troede at 
kunne'læse en vis Skadefryd:i Grevens Blik, men dette 
Udtryk blev strax efterfulgt af et samlundsbekymret dito. 


— Ja, det er s'gu galt . , Men... ja... har De: 


stemt? 
— Nej. - 

— Ja, De maa gjøre det for en Ordens Skyld. 

:— Ja vel. Men det gjør jo hverken fra eller til. 

— Nej; men alligevel. 

— Ja, ja. Det forstaar sig. i 

Kammerjunkeren borede sig frem mod Protokollen. 
Kammerraad Rump sukkede og sagde til ham: ; 

— Intet Haab, Hr. Kammerjunker. Meget sørgeligt. 


— Tilvisse. Naa, jeg stemmer naturligvis alligevel 
PAR 


briken for Stemmerne paa Regeringens Kandidat. Kam- 
merjunker Hjelm gjorde brat omkring og gik hen mod 
sin Lejehusmand. 


— Stem efter Deres Overbevisning, hviskede han ham 
i Øret. 


— Men Huset ...? Kammerjunkeren har jo lovet 
"Kammerraaden . 


— Stem efter Deres Overbevisning for en Ulykkel 
Er De lige saa fejg som . 

Han 'standsede. Hans blege Ansigt var blodrødt. 

Anders Larsens Hænder rystede, da han stod foran 
"Protokollen,  Kammerraad Rump løftede sit Øje op 
påa ham. 

— Naa, det er Anders Larsen. Anders kommer sent. 

: — Jeg har opvartet Kammerjunkeren. 
— Åh — sol Naa altsaa sætter jeg Deres Navn for 


— Niels Povlsen, raabte Anders, saa han blev bange 
for sin egen Røst. 


— Er De... gal? 

Forbitrede Raab løftede sig i Stuen. »Valgtryk« . 
»Manden har Lov at stemme, som han vil.« 

Kammerraaden raabte: 

— Ja... Gu' har han Lov. Men jeg har ogsaa 


Lov til at forbavses. Staar Anders Larsen ved sit Ord? 
— Ja. 


mob 


IV. 


Nogle Dage efter holdt Kammerjunkeren foran. Anders 
Larsens Hus, denne Gang alene med sin Kusk. Anders 
Larsen kom ud. Kammerjunkeren stod af Vognen og 
gik ind i Haven. 


- Ja, ser De ... De maa flytte. For det er mit 
Løfte . . . Det er for Resten sidste Gang, jeg afgiver 
min Stemme ... saa ækelt snavset som der var alle- 
vegne i den By ...uhl og de Skolestuer! Naa... men 
ser De ... det Stykke Jord der ... (han slog en Kreds 
med sin Stok) — saadan et Par Tønder Land vil jeg 


have lagt ud til en Kjøkkenhave, som jeg nærmere skal 
give Dem Planen til. De er-jo en udmærket Gartner 
for Kjøkkensager ... De bliver altsaa opsagt som Leje- 
husmand ... faar en anden Stilling. .. og... Kammer- 
raad Rump kan ikke sige, at jeg har brudt mit Ord... 
Vi er alle under et haardt Tryk, min gode Mand. Vi 
maa se at hjælpe paa -hverandre ... De kan være 
glad over, at De ikke stemte mod Deres Overbevisning. 

— Tak, Hr. Kammerjunker ... maa jeg tillade mig 
at sige Dem .. : 

— Nej ... ja, men ganske kort, min gode Ven, jeg 
har daarlig Tid. 

— At — at ... siden jeg har lært at ære Dem. . 
saa — ærer jeg ogsaa for saa vidt Hr, Kammerjunke- 
rens Overbevisning. 

— Ti stille: Jeg har ingen. Farvel. — Kjør Hans! 

Nogle Dage efter blev Kammerjunker Hjelm for første 
Gang buden til en Galamiddag paa Snertinge, hvor Alle 
fandt, at han var en Tværdriver. 

— Ja, bemærkede en Jægermester, han sad. hele 
Valgdagen paa Nr. 3 paa Gjæstgivergaarden og gloede 
påa sine gamle-Skilderier, 

S. Schandorph. 


En Bonde. 


; Fortælling af Henrik Pontoppidan. 
N 


er B gø me en Mand, spå ejede en Gaard 
ved Navn Kildelunden — eller blot Lunden — 
tæt udenfor Landsbyen. Ejendommen var en 
af de bedste i Sognet, smuk af Bygning, vel røgtet i 
Ager og havde ingen Sinde kjendt hverken Fæstegjæld 
eller Prioriteter. Jorderne bestod dels af et Kuld ler- 
muldede Bakker umiddelbart rundt om Gaarden, dels af 
side Enge og et indbringende Rørskjær, der strakte sig 
helt ned til Fjorden. 

Navnet »Lunden« skrev sig fra tre Led gamle 
Poppeltræer, der voxede rundt om de gulkalkede Bindings- 
værks-Længer. Deres høje Toppe var det eneste af 
Gaarden, der kunde ses i Afstand, thi ellers laa den 
lunt gjemt dybt nede i Bakkernes grønne Skjød, der 
kun aabnede sig mod Øst,.ud mod Engene og Fjorden. 
Derfor sagdes det skjæmtende inde -i Byen, at den 
eneste Ulempe ved »Lunden« var den, at Skorstens- 
røgen ved visse Vinde blev hængende nedé over Straa- 


9 simhæmat: 


tagene og trængte ind i Staldene, hvor den fik Køerne | 


til at nyse og Per Bonde til at bande, fordi den »satte 
paa Mælken«. 


BORRE 


Ud af Bakkeskrænten lige ved Gaarden fremsprang 
en. Kilde, hvis Nynnen påa Grund af Stedets Ensomhed 
og Stilhed selv om Dagen kunde høres langt borte. 
Dens Vand havde i sin Tid haft Ord for at besidde 
lægende Kraft, og Kildegaarden havde den Gang været 
Valfartsstedet for Syge og Krøblinge langvejs fra. Nu 


var Troen paa Miraklerne vel død; men Berømmel-" 


sen hvilede endnu over Gaarden, og dens Navn var 
kjendt viden om. 

Hertil bidrog dog ogsaa den Slægt, der nu mindst 
i tre Led havde haft Ejendommen i Besiddelse. 

Om Per Bondes Farfar vidstes det, at han havde 
plantet Poplerne omkring Gaarden. Hans Fader havde 
bygget de nuværende Længer, og selv havde han nu i 
Løbet af snart et halvt Aarhundrede "trofast, drænet, 
merglet, pløjet og harvet denne Jord, saa den var 
bleven et Mønster i enhver Henseende. å 
; Per Bonde var nu en Mand paa henimod de halv- 
fjerds. Han var lille af Væxt, firskaaren, med et endnu 
ganske tæt, busket, graasprængt Haar og et alvorligt 
Ansigt. Hjemme i Stuerne var han indesluttet, tavs 
og mut, hans Ansigtsfarve graalig, hans Holdning 
ludende og mistænksom. Her, hvor Fruentimmerne 
havde Styret, følte han sig fremmed og utryg. Han 


havde en Fornemmelse af, at han bestandig var i- 


Vejen for nogen eller noget, endskjønt han altid sad 
stilfærdigt for sig selv henne i en "Krog og læste sin 
Avis... Men hans Kone saa' rigtignok noget skjævt til 
ham, hver Gang han kom ind i de rene og pæne Stuer 
med sine Træsko og snavsede Klæder, der lugtede af 
Stald,: Muld og Sved, og Døtrene brummede lydeligt ,og 
gav sig til at feje og skrubbe efter ham — »muge« 
kaldte de det rent ud — saasnart han var gaaet. . 

I Almindelighed opholdt "han sig derfor heller ikke 
længere i Stuerne, end Maaltiderne, Søvnen og Avisen 
krævede. i 

Det var ude i Agrene, i Staldene og Engene; at 
han havde sit egentlige Hjem. . Herude under aaben 

| Himmel. gik han den lange Dag i Regn eller Sol og 
he følte sig vel tilpas. Her blév han daglig ligesom for- 
| ” ynget; hans Ansigt fik Farve, naar han saaledes sindigt 
vandrede Fure op og Fure ned bag sit røde Plovspand. 
Ikke fordi hans Øje var opladt for Solens Leg over 
Engene, eller hans Øre for Lærkens Trillesange over 
hans Hoved. Ud over Muldbølgen, som han pløjede 
op for sin Fod, gik ikke hans Drømme, og i Sæde- 
kornet, som faldt fra hans. Haand, nedlagde han alle 


sine Forhaabninger. - Naturens Vexlen var for ham intet 

Skuespil til Sjælens Forlystelse. Regn og Sol og Storm 

var for ham kun gode eller onde Magter, der gav hans 
id Høst Væxt eller gulnede hans Eng, alt efter Vorherres 
Naade. 

Paa Helligdagene, naar han ikke kunde gaa i Mar- 
ken, stod han den meste Tid paa et skjult Sted omme 
bag Svinehuset, hvorfra han kunde overskue sine Agre 
helt ned til Fjorden; eller han færdedes inde i Staldene 
mellem Kvæget, men især hos Hestene, hvor Sønnerne 

undertiden kunde overraske ham staaende i en af 
Baasene, hensunken i faderlig øm Beskuelse af den 
røde Følhoppe, som han elskede over alt i Verden. 

»Hm!« rømmede da Sønnerne sig og saa' fløj- 
tende op imod Loftet, mens den Gamle, halvt forlegen, 
puslede sig ud af Stalden. 

Per Bonde havde været sin Faders eneste Søn. 
Han havde efter dennes Død arvet Kildegaarden uden 
anden Paahæftning end en forholdsvis ringe Udbetaling 
til en Søster, der var gift oppe i Landet. Han havde 
været næsten 30 Aar, da Faderen døde, men alligevel 
levede han efter den Tid endnu i ti Aar uden at »for- 
andre« sig. 

I denne sin Ungkarletid levede han stille og ensomt, 
og ofte siden tænkte han tilbage paa disse Aar med et 
vemodigt Længselssuk. Han savnede den Gang intet, 
levede alene med sin Jord, sit Kvæg, sin Tørvegrav og 
sit Rørskjær, med alt det, der udgjorde hans Kjærlighed ; 
hvorom alle hans Tanker havde kredset, og paa hvis 
Besiddelse alle hans Længsler fra Barnsben var gaaede 
ud. Naar han alligevel tilsidst giftede sig, var det ikke 
fordi et mildt Øjepar eller et Par røde Pigelæber ende- 
lig havde faaet hans fyrretyveaarige Hjærte til at fænge, 
men alene fordi en Kone nu en Gang hørte sig til i en vel 
dreven Gaard.  Altsaa friede han til Byens smukkeste 
Pige, der var tyve Aar yngre end han, og fik Ja, fordi 
han den Gang var Byens bedste Parti og desuden selv 
endnu en ganske smuk Mand, hvis Levnet altid havde 
… været sjældent exemplarisk. 

I snart tredive Aar havde de nu levet her Side om 
Side, idet hver samvittighedsfuldt havde passet sin Del 
af den fælles Gjerning, men uden at der nogen Sinde 
var vexlet et fortroligt Ord imellem dem. 

Alligevel havde de i deres Ægteskab faaet mange 
Børn.  Tilsidst havde de olte levende, foruden to, der 
vare døde som ganske smaa. 3 

Inde i Byen var der bleven drevet nogen Spas 
med, at Per Bonde, skjønt en aldrende Mand, blev ved 

at sætte Børn i Verden, og dette bidrog sit til, at han, 
som fremfor noget frygtede Spot, efter hvert nyt Barns 
Fødsel trak sig end mere tilbage fra enhver Omgang 
selv med Naboer og gamle Kjendinge. 

Men ved Siden heraf var der i det skjulte en 
anden og langt dybere. Aarsag til den Uro og Angest, 
der, eftersom Børnene voxede op og deres Antal for- 
øgedes, blev mere og mere kjendelig hos ham og til- 
sidst gjorde ham hjemløs selv i sit eget Hus. 

Skjønt hans Ejendom var baade stor og god, var 
det nemlig. let for ham at skjønne, at med en saadan 
Årveflok vilde Kildegaarden ikke længe kunde blive i 
Familiens Besiddelse. Ingen enkelt af Sønnerne vilde 
kunne overtage den og svare Sødskendelod til saa 
mange, selv om han gjorde et godt Gifte, og den Tid 
var allerede ikke fjærn, da.det vilde være rimeligt at 
tænke paa at skaffe de ældste Børn Midler til at komme 
frem i Verden med. Den ene af Døtrene, Olufsine, 
havde allerede forlovet sig med Naboens Søn, der 
vitterlig bare ventede paa hendes Arvelod for at kunne 
overtage sin Faders Gaard, saa at- de kunde gifte sig. 

Men rede Penge havde Per Bonde ikke kunnet 
samle sig. Han vilde derfor blive nødt til at optage 
en Prioritet i sin Ejendom, om han skulde tilfredsstille 
disse Krav. Men dette vilde være ham som at lemlæste 
sit eget Legeme, og desuden indsaa han altfor vel, at 
det kun vilde blive Galgenfrist, fordi han med en saa 
stor Familie i disse Tider ikke vilde kunne taale saa- 
danne Byrder paa Gaarden. 

Der vilde da ikke. blive anden Udvej tilbage end 
at sælge, at lade den gamle Fædrenegaard gaa over i 
fremmede Hænder,..... og det var dette Spøgelse, 
der lige siden hans Bryllupsdag havde staaet bestandig 
mere truende for ham og nu ikke lod ham Ro, hver- 
ken vaagen eller i Drømme. 

Børnene begyndte nemlig tilsidst ogsaa selv at 
ymte om Sagen, især efter at den ældste af Sønnerne, 
en lille sortsmudset Tyksak, var vendt hjem som udlært 

»Dunk« fra Kjøbenhavn, hvor han havde faaet Smag 
for Bylivet og forelsket sig i en Øltapperforretning, som 
han. kunde komme til at overtage mod nogle tusinde 
Kroners Udbetaling, hvorfor det var hans Hensigt at 
anmode om Forskud paa sin Arv. i 

I Begyndelsen vovede han dog ikke at tale lige- 
frem til Faderen herom, skjønt Moderen i det skjulte 
understøttede hans Plan. Men ved enhver Lejlighed, 
hvor det lod sig gjøre, fremkom han med Hentydninger, 
der satte Mod ogsaa i den forlovede Olufsine, og efter- 
haanden smittedes hele den øvrige voxne Søskendeflok, 
saa der tilsidst dannedes som en fuldkommen Sammen- 
sværgelse, 

Saaledes gik den næstældste af Sønnerne — en 
rigtig lystig Fyr med et Par" spillende Vagabondøjne — 
omkring og fablede om at ville rejse til Amerika og 
kjøbe sig en Farm, »bare han fik sine Penge«. Ja, 
selv den ældste ynkelige og skrutryggede Datter gik og 
klagede sig højlydt over sin Skjæbne og skjød hele 
Skylden for, at hun endnu ikke var forlovet; paa den 
Omstændighed, at »ingen jo vidste, om hun havde noget, 
eller hvornaar hun fik noget«. 3 

Per Bonde krøb sammen bag sin Avis og gjorde 
sig regelmæssig fuldkommen døv for al denne for- 
blommede Tale, hvis Ord gik ham som slebne Sværd 
gjennem Hjærtet. Undertiden, naar Antydningerne blev 
for uforbeholdne, forlod han endog Stuen, idet han gav 
det Udseende af, at han havde glemt at efterse noget 
ude i Staldene, hvor han da opholdt sig, indtil han 
mente Faren for denne Gang overstaaet. 

Men herved opnaaede han blot, at Børnene for 
hver Gang blev mere aabenmundede. . Og da end ikke 
"dette frugtede, greb de Sagen ganske praktisk an. 

Saaledes fandt Sønnerne paa at gjøre den Gamle 
Helvede - hedt ved al Slags Opsætsighed og nægtede 
undertiden ligefrem at arbejde; og Døtrene gik omkring 
og sukkede og trak paa Benene og satte et surmulende 
: Ansigt op, naar de saa' ham. : 

Men Per Bonde var ikke længer den, han i sin 


Tid havde været. Han, som havde brummet og givet 
ondt af sig for den mindste Forsømmelse, lod nu stil- 
tiende, som om han intet saa', og taalte tilsidst hellere 
enhver Ydmygelse, end han udsatte sig for at blive 
mindet om denne ubarmhjærtige Skilsmisse, som han 
vel indsaa' var uundgaaelig, men som han i ethvert 
Tilfælde vilde søge -at forhale saa meget, han endnu 


formaaede, fordi det syntes ham umuligt at kunne 


overleve den. 

En skjøn Dag gjorde saa den næstældste Søn 
Alvor af sin Trusel' og pakkede sin Kiste for at rejse 
til Amerika. Han had blot Faderen om Rejsepenge, 
saa skulde han nok selv »slaa sig frem«. 

Per Bonde tog sig et Døgns Betænkningstid, i 
hvilken alles spændte Opmærksomhed fulgte ham. Saa 
skaffede han de forlangte Penge, og Sønnen rejste 
trods Moderens" og” Søsterens Bønner og Taarer. 

Men fra denne Dag, slog Utaalmodigheden ud i 
lys Lue. Selv inde i Byen begyndte man at tale om, 
at der skete Børnene Uret, naar Per Bonde saaledes i 
sin Stædighed blev ved at hænge ved Gaarden i Stedet 
for at skifte ordentligt imellem dem. Men som den, 
der kæmper for Livet, lukkede den gamle Bonde blot 
sit Hjærle og Øre endnu tættere til. Dukkende sig 
under Moderens anklagende Taushed og Børnenes høj- 
lydte Trods gik han som fredløs om i sin Fædrene- 
gaard, talte aldrig, hørte intet, men saåaa' paa enhver, 
der nærmede sig ham, med et sky Blik, som om man 
virkelig tragtede ham efter Livet. 

En mørk Aften, en Maanedslid efter Sønnens Af- 
rejse, kom han gaaende over Gaarden henne fra Staldene, 
hvor ban som sædvanlig havde rumsteret længe efter, 
at alle andre var gaaede ind til Nadvergrøden. Han gik 


-langsomt og tungt paa sine store blikbeslaaede Træsko, 


med Lygten i den ene Haand og en gammel Skindhue 
paa Hovedet, og Lyden af hans Skridt kastedes tilbage 
mellem Murene som et hult, klingende Ekko. Ved 

Foden af Stentrappen slukkede han Lygten og steg ind 
i Bryggerset, hvor der var ganske "mørkt. Kun to 
grønne Katteøjne lyste inde under Vasken, hvor Affalds- 
spanden stod, og i den ene Væg, lige ved Gulvet, saaes 
en Lyssprækkce under Døren ind. til Stuen, hvor Familien 
var forsamlet. 

Idet han traadte derind, vejrede han øjeblikkeligt, at 
der var forberedt et nyt Anslag imod ham. De voxne 
Sønner sad omkring ved Væggen og røg 'Tohak eller 
stangede Tænder med deres Tolleknive, og den ældste 
begyndte strax at fløjte, mens Moderen listede ind i 
Sovekammeret ved Siden af, hvor hun gav sig noget 
at bestille inde i Mørket bag den aabentstaaende Dør. . 
Henne ved den ene Ende af det lange Bord, omkring - 
en lille døsigt brændende Petroleumslampe, hvis Lys 
næppe spredte sig over den halve Del af Stuen, sad 
Døtrene og syede. Den forlovede Olufsine, en blom- 
strende Brunette, havde Plads for Bordenden og bøjede 
sig over sit Sytøj med et underfundigt Smil. 

Per Bondes Hjærte bankede som i Dødsens Angst: 
Han gik stille hen til Mælkegrødsfadet ved den uoplyste 
Bordende og begyndte tavs at spise. 

Det varede da heller ikke længe, før Beskydningen 
aabnedes henne fra Kakkelovnskrogen, hvor den ældste 
af Sønnerne sad i en Armstol med Fødderne i et Par 
Sivsko langt frem paa Gulvet. Han begravede begge 
sine Hænder dybt i Stiklommerne saa' op i Loftet og 
sagde: »Nu har Anders Hansen i Øster-Vraa da lagt 
ner, Faå'er,« 

Da Faderen intet svarede, sagde tilsidst Olufsine: 

»Mon det virkelig er sandt?« 

»Ja, det er sikkert nok — Søren skal ha'e Gaar- 
den. Sejler Ole fortalte, at de havde været i Staden i 
Dag for at skrive Redelighed:.« 

»Ja, saa er Maren lykkelig,« sukkede den ældste, 
forvoxede Datter troskyldig. Hun sad med Hovedet 
indbundet i Tørklæder og saa bleg og haabløst ind i 
Lampen. »F'or saa skal de vel gifles.« 


BE 


»Det kan der vel ingen anden Mening være om: 
De skal nok have Bryllup til Majdag.« 

»Til Majdag alleredel« udbrød Olufsine. »Ja, det 
er da godt, der er dem, der er heldige . . . En anden 
kan gaa og vente, til man bliver rent ud en Gammel- 
sidse, — saadan er det saa forskjelligt her i Verden.« 

Op ad Væggen henne ved Døren stod en af de 
halvvoxne Sønner, rød i Hovedet, og … saa' usikkert 
frem og tilbage fra den ene til den anden. Endelig 
sagde han stammende og med et Sideblik til Broderen 
ved Kakkelovnen : 

»Hvor gammel er Anders Hansen ?« 

»Anders Hansen,« gjentog den ældste og kneb 
opmuntrende det ene Øje sammen. »Aa, han er vel 
snart de treds.« 

»Ja, såa var det saamænd ogsaa paa Tiden, at han 
- gav sig over,« sagde Olufsine resolut. 

Ved disse Ord samledes alle de andres Øjne sig 
fryglsomt paa Faderen, og Moderen stak sit lille vox- 
gule Hoved ind fra Sovekammeret og saa' omkring påa 
Børnene med et til Forsigtighed formanende Blik. 

Men den unge Knøs henne ved Døren havde nu 
faaet Blod paa Tanden. Han saa' først modigt rundt 
paa de andre og sagde derpaa smilende: 

»Hør Fa'er'. . . er det ikke halvfjerds, du bli'er 
til Høsten ?« 

Et bredt Grin belønnede ham henne. fra Kakkel- 
ovnskrogen, Olufsine bøjede sig dybere over sit Sytøj, 
og Moderens Hoved kom atter advarende til Syne i 
Sovekammerdøren. 

Men Per Bonde havde allerede lagt Skeen fra sig 
og rejste sig. 

»Jeg synes, jeg hører Léødøren slaa,« mumlede 
han og famlede som i Blinde efter sin Hue, som han 
havde lagt ved Siden af sig paa Bænken. 

I det samme rejste de alle lyttende Hovedet. 
Hunden. ude i Gaarden begyndte at gjø voldsomt. Lidt 
efter blev Døren revet op ude i Bryggerset, og en Mands- 

stemme hørtes at sige »God Aften« derude i Mørket for 
at hidkalde Folk. 

Sønnen, der stod ved Døren, lukkede denne op, og 
ind stampede en sværlemmet Skikkelse med .et rødt, 
oppustet Ansigt, Skaftestøvler, Plysch Kaskjet paa 
Hovedet og Tobakspibe. Det var en Gaardmand og 
Pranger inde fra Byen, hvor han bedst kjendtes under 
Navnet Øl-Sørensen. Han gik rundt og gav enhver i 
Stuen sin kjødfulde Haand med et enslydende »God 
Aften, Venner « og kom tilsidst til Per Bonde, der fra 
hans Indtrædelse havde fulgt ham med et sky og. 
uroligt Blik, som om han anede, at der ventede ham 
noget ondt fra denne Mand. 


»Værsgo' . . . sid ned,« sagde han lavt og salte 
sig selv igjen paa Bænken under Vinduet. 

Olufsine, der strax havde rejst sig, kom — lidt 
rød i Kinderne — hen og tog Mælkegrødsfadet bort 


fra Bordet (hun havde set Sørensen smile overlegent 
ved Synet af det), og Moderen kom ind fra Sove- 
kammeret og gjorde mange Undskyldninger, fordi der 
ikke saa' saa propert ud.« 

Men Øl-Sørensen, der var en beleven Mand med 
Svar paa rede Haand, afbrød hende velvilligt: 

»Det skal De aldrig kære dem om. Lidt Møg skal 
der nu en Gang til i denne Verden«x — hvorpaa han 
skjød Kaskjetten bag i Nakken og vendte sig til Per 
Bonde. j 

»Jeg kommer henne fra Bunkeby af, hvor jeg har 
hentet to Aarskvier hos ham Anton ... du kjender 
ham nok, ham med de brogede Bæster . .. og da jeg 
nu kom hjem i Mørkningen, saa hørte jeg, at der blev 
fortalt, at du vil sælge din Gaard, Per.« 

Det var, som om han ved disse Ord havde givet 
den gamle Mand et Drag i Nakken. Per Bonde 
dukkede først med Hovedet og rejste det derpaa lang- 
somt med et forstenet Blik. 

»Hvad er det, jeg vil . . . si'er du?« 

»Jeg hørte det, som sagt, ligesom jeg kom hjem, 

og vi kan jo ikke finde det andet end rimeligt allesammen, 


at "du tænker paa at sælge. Du er jo gammel nok, 
Per, og har jo ogsaa en skjøn Flok at dele ud til, og 
Kildegaarden kunde jo dog ikke alle Dage blive til jert, 
saadan som det nu en Gang har skikket sig. Og nu 
er jo Priserne stigendes igjen, saa det er jo fornuftigt 
af dig at tage Lejligheden iagt.« 

Per Bondes Ansigt var bleven ganske blegt, og hans 
Læber skjælvede. Et sygt, hadefuldt Blik søgte uvil- 
kaarligt Sønnen henne ved Kakkelovnen. Men denne 


havde netop listet sig ud af Stuen efter Øl-Sørensens 


første Ord, og de andre Børn sad og saa' paa hinanden 
med maabende Forbavselse. 

»Se, nu gik jeg strax herhen« — vedblev Sørensen 
uforstyrret — »fordi jeg har en reel Kjøber til dig, 
Per. Du kan stole paa, at det er en, du kan være tjent 
med. Ellers vår jeg heller aldrig kommen til en Mand som 
dig med ham. Pengene render af ham som Skidt fra 
en Spædekalv — båre man ta'er ham paa den rette 
Facon, forstaar du. For han er en lært Mand, skal 
jeg sige dig, og har studeret Landbovidenskaben derinde 
påa Universet i Kjøbenhavn. Og han er ogsaa cen fin 
Mand, for hans Fø'er . . .« 4 

Men nu rejste Per Bonde sig og afskar ham brat 
Ordet. Med fortrukkent Ansigt og en Stemme, der 
dirrede af Ophidselse, fremstammede han: 

»Jeg hår ikke haft Bud efter dig, Niels Sørensen 
.…. Jeg vil ikke sælge min Gaard . .. det har jeg heller 
aldrig sagt ... ogsjeg vil ikke snakke mere med dig 
derom, Niels Sørensen . .. Det er noget, der ikke 
angaar andre . .. og jeg vil ikke snakke om det, for- 
staar du det.« — —- 

Da Per "Bonde den næste Morgen før Solopgang, 
mens Taagerne endnu indhyllede Egnen, traadte ud paa 
Stentrappen, saa' han ud, som om han i denne ene 
Nat var bleven flere Aar ældre. Hans Ansigt var 
besynderlig sammenfaldent, Blikket skyede Lyset, og 
det uredle Haar laa klistret ned i den koldsvedige 

Pande, som om han havde ligget i Feber. Han havde 
da heller ikke lukket et Øje hele Natten. Det var ham, 
som om han havde kæmpet med noget usynligt, der 
tyngede paa hans Bryst og vilde tage Vejret fra ham. 

Han havde efter Sædvane banket paa Pigebørnenes 
Kammersdør og gik nu over Gaarden for at kalde paa 
Sønnerne, der sammen med en fremmed Fæstedreng 


laa i en Undentagsstue ved Siden af Loen. 


Derpaa gik han ind til Hestene, der gneggede ham 
fornøjet imøde fra de tomme Krybber. Han gav dem 
deres Havrefoder, klappede dem hver især vemodigt 
påa Halsen, mens de af Vellyst rystede Mankerne og 
pustede i Avnerne for at finde Kjærnerne. Saa vendte 
han sig ind imod Kvægstalden, hvor de søvndrukne 
Køer ved Lyden af hans Træsko alle som en rejste sig 
op af Baasene og strax sendte ham deres Morgenhilsen 
med opløftede Haler. Han løste sindigt et Knippe 
Byghalm og fordelte det retfærdigt imellem dem, kløede 
sagtmodigt Tyren mellem Hornene, da den begyndte at 


brumme, og lod Spædekalvene sutte paa hans Haand.. 


Et Svalepar, der havde bygget Rede over Stalddøren, 
flagrede lydløst om under det spindelvævsbehængte 
Loft, men fløj ud, strax da han aabnede til det fri. 

Tilsidst gik han ud til Faarene, der havde over- 
natlet paa Marken, kyste Lammene bort fra den nye 
Rugager, hvor de holdt af at nippe af de unge Spirer, 
og vendte derfra endelig hjem til Davren. 

Men.da han kom tilbage til Huset, var der ikke en 


” Lyd at spore derinde. I Stuen stod alting urørt siden 


den foregaaende Aften, i Køkkenet var Komfuret ikke 
tændt, og intet Menneske saaes. Han aabnede' Døren 
ind til Pigebørnene, og da han saa dem begge ligge 
ubekymrede under Dynen i den brede Søsterseng, var 
det "ikke langt fra, at.han i Selvforglemmelse havde 
givet sit Hjærte Luft som i gamle Dage. 
»Hm? Ligger I her endnu?« busede han ud. 
»Har I ikke hørt, at jeg kaldte ?« 
. Men Olufsine vendte sig roligt om paa den anden 

Side med en Kraft, saa Sengen knagede, og sagde 
affejende: 

»Jeg har Værk i Tænderne.« 

»Og jeg er ogsaa skidt,« klynkede den ældste og 
vendte sig ligeledes. 

Per Bonde saa' langt paa dem. Saa trak han 
skulende Blikket til sig og lukkede sagtmodig Døren. 

Han gik ind i Sovekammeret til sin Kone, der paa 
Grund af Svagelighed altid laa lidt længe om Morgenen, 
fortalte hende, at Pigebørnene var syge, og bad hende 
"lade Smaatøsene staa op for at gjøre Ild og malke. Men 
da han derpaa kom tilbage til Staldene, fandt han heller , 
ikke her nogen ved Arbejdet, skjønt det imidlertid var 
bleven højt op paa Dagen. Kun den lille Fæstedreng stod 
" her ganske bleg og fortumlet og begreb aabenbart ikke, 
hvad der gik af dem allesammen i denne Morgenstund. 

Per Bonde spurgte efter den ældste af Sønnerne, 
men Drengen svarede forfjamsket, at han vidste ikke, 
hvor denne var. 
; »Er han ikke i Kammeret ?« 


»Nej . . . det tror jeg ikke.« 
»Er han da gaaet ud ?« . 
»Ja ; . . nej . . . han er vist rejst.« 


»Rejst I« Per Bonde blev med ét som stivfrossen | 
over hele Legemet. Hans Øjne blev hængende med et 
dødt Udtryk ved Drengen, og det- saa' ud, som om han 
skulde falde.  Lykkeligvis hørtes i det samme et glad 
Fløjtekvidder ude i Gaarden. Per Bonde gjenkjendte 
strax Sønnens Stemme, og da han kom ud, saa han 
denne staa udenfor den aabentstaaende Kammerdør 
eet sit Søndagstøj og i Færd med at pakke Tøj i en 

iste. 

»Hvor skal du hen?« spurgte Faderen mut. 

»Jeg skal rejse,« sagde Sønnen ligegyldig. 

»Saa—aa . . .. Hvor skal du rejse hen?« 

»Jeg skal ud at søge Kondition . . .. Eller 
kanske jeg rejser over til Amerika til Jens.« 

»Det gjør du vel ikke,« sagde Faderen tonløst. 

»Det kan ikke nytte, at vi allesammen gaar her- 
hjemme og gnubber Gumpen af hinanden. Saa maaå vi 
hellere se at finde noget. andre Steder.« 

Per Bonde vilde have talt mere, men da han 
mærkede, det var Sønnens Alvor, kunde han ikke faa 
det frem. Det begyndte at sortne for hans Øjne; han 
vendte om og gik sanseløst tilbage ind i Stalden og 
derfra ind i den inderste mørke Lo, hvor han sank 
ned påa et Halvtøndemaal og. længe blev siddende 
ubevægelig, idet han blot Gang efter Gang tørrede sig 
med sit Skindærme over Panden, som. om det bestan-'" 
dig svimlede for ham. 

Saa maatte det da altsaa nu ske, tænkte han. Naar 
ogsaa Hans vilde. forlade ham, kunde han ikke staa 
imod længer. Med Jens havde det i sin Tid været en 
anden Sag. Han havde altid været en Vindhas og 


. Skryder, som Per Bonde ligesom ikke vilde kjendes 


ved, Men Hans havde altid været hans Øjesten blandt 
alle Børnene. Han var jo ogsaa den første og kom til 
Verden paa en Tid, da alt spaaede saa godt for Per 
Bonde, fordi ingen den Gang vidste eller havde tænkt, 
at der skulde komme saa mange efter. 

Han havde ofte siden tænkt tilbage paa hin Tid, 
da Sønnen som en lille Stump fulgte ham i Pløjejorden 
og raabte »Hyp, Blisl« og svingede med sin lille Pisk, 
naar den gamle Blissede ikke vilde gaa. Han huskede, 
hvor stolt han den Gang havde været af ham, af alle Purkens 
mange fornuftige Spørgsmaal om Hestene og Kvæget. 
Og hvor ofte havde han ikke i Tankerne set ham gaa 
der som'hans Eftermand paa Markerne, naar han selv 
var puttet ned| .... Men det skulde nu altsammen 
blive helt anderledes, end han den Gang drømte. Men 
Hans havde dog været Vidne til hans Livs lyseste Øje- 
blikke, og Erindringen om disse knyttede sig for Per 
Bonde altid sammen med denne Søn, som hans Hjærte 
derfor frem for nogen. hang ved .... Og nu vilde 
Hans rejsel g 

Efter Davren tog Per Bonde lil alles Forbavselse 

sin Klædesfrakke paa, bad sin Kone binde sig et Sirtses 
Tørklæde om Halsen, hvorpaa han forlod Hjemmet. 
Oppe fra Bakkerne saa' et Par af- Børnene, at han 
gik ind i Øl-Sørensens Gaard i Byen, og de forstod 
da, at han. nu endelig havde givet sig over. 

Et Par Timer efter vendte han tilbage, men sagde 
intet, Heller ikke de følgende Dage undslap der ham 

et eneste Ord. Men han syntes stærkt bevæget og urolig 
og spiste næsten ikke. 

" Saa en Dag opskræmmedes de alle af vældige 
Piskesmæld ude fra Gaarden. Her holdt Øl-Sørensen 
med. sin nye Jagtvogn sammen med en llerre i tærnet 
Kaskjet og med et stort, brandrødt Skjæg. 

Skjønt Per Bonde havde ventet deres Ankomst, 
varede det en god Stund, inden han kom til Syne fra 
den inderste Lo, hvor hån saa godt som hele Dagen 
havde opholdt sig. Han var i sit sædvanlige, ilde- 

lugtende Arbejdstøj og havde til sin Kones Fortvivlelse 
end ikke taget et Tørklæde om Halsen: 

»Du — hør, du ser sgu' skidt ud, Per,« hilste Øl- 
Sørensen, strax han saa' ham. »Er Kadaveret i Uorden? 
Mangler maaske Smørelse, hm?  Maa jeg ha'e den Ære 
at præsentere-. . .« 

Per Bonde svarede ikke, men gjorde blot ved en 
Bevægelse med Haanden forstaaelig, at han var beredt 
til at vise Ejendommen. 

Det var forøvrigt ganske overflødigt, idet den 
fremmede Herre strax havde stillet sig op midt i Gaar- 
den med skrævende Ben og kritisk mønstret Længerne 
fra Grund til Mønning, mens han overlegent slog sig 
med en Pisk ned ad sine lange Ridestøvler. Saa trak 
han paa Skuldrene og forlangte at se »Lokaliteterne«. 

De begyndte inde i Stuelængen, hvor han i For- 
ening med Sørensen omhyggelig bankede paa enhver 
Væg, undersøgte alle Lofter, kiggede ind i hver Kakkel- 
ovn og forsøgte at faa Gulvene til at.gynge. Derfra 
gik de over i Staldene for at se paa Besætningen, og 
ikke var der et Lam eller en to Ugers Kalv, uden den 
blev endevendt og vurderet. 

Per Bonde fulgte tavs og stod for det meste og 
saw ned mod Jorden, mens de andres Øjne løb om i 
alle Kroge. Der gik et Ryk igjennem ham, hver Gang 
han saa den fremmede Herre med sine store Støvler 
sparke til Køerne, for at faa dem til at rejse sig, eller 
med Haanden at vride Snuden om paa Hestene, for at 
se deres Tænder; og naar den samme Herre med 
snøvlende Stemme forkyndte, at denne Ordning duer 
sgu ikke. Kjøber jeg, saa skal hele den Væg der væk, 
og Grebningen her skal sænkes, og her maa udvides, 
her skal skaffes Luft — — — saa var det for Per 
Bonde, som om der blev skaaret i hans Kjød, endnu 
inden han var død. 

Tilsidst gik de ud i Markerne, og da de kom til- 
bage derfra, var Haandslag givet. Kildelunden, ogsaa 
kaldet Lunden, var med Besætning og Avlsredskaber 

solgt til Landbrugskandidat F. von Frandsen fra Kjøben- 
havn mod Kjøbesummens fulde Udbetaling og Fraflyt- 
ning inden. St. Hansdag. 

Om Aftenen, mens alle Børnene sad i glad For- 
samling inde i Stuen og drak Slanterne af Lidkjøbs- 
drikken, stod Per Bonde henne bag det Hjørne af 
'Svinehuset, hvor han saa ofte i Ensomhed havde til- 
bragt sine Hviletider, og stirrede med fugtige Øjne ud 
over sine Agre. Solen var ved at gaa ned under de 
høje Bakker bag ham og gød et rødligt Skjær ud over 
Engene. Rugen stod saa frisk og tæt — aldrig, syntes 
han, havde han set den saa grøn —; oppe paa Bakkerne 
begyndte Vaarsæden at kigge frem, alt spaaede om en 
rig og herlig Høst. Og oppe fra Himlen forkyndte 
Lærkerne, at Vaaren alt var kommen og Sommeren 


nær . . . men i Per Bondes Øre lød det som Ligklokker 
over et afsluttet Liv. Alt svandt bort som Engens 
Taager for hans Øjne . ... det var forbi. 

Der gik tre Aar. Per Bonde boede nede i et lille 
Hus i Byens Udkant sammen med sin svagelige Kone 
og de to yngste Børn. De øvrige var blevne spredte 
rundt omkring,. saaledes som de havde ønsket det: 
Hans havde faaet sin Øltapperforretning, Olufsine sin 
Povl Hansen, ja selv den ældste, svagelige Datter havde 
faaet sig en Kjæreste og var grumme lykkelig. 

Men Per Bonde var bleven en Olding i disse Aar. 
Hans Haar var hvidt, hans Ryg kroget; naar han gik, 
støttede han -sig til en Egekjæp, og det var let at 
skjønne, at han ikke kunde have langt tilbage. 

Men endnu havde han dog Kræfter til hver Dag 
at stavre over Rugmarken hen til et Dige, hvorfra han 
kunde se ud over Kildegaards-Jorderne. Her stod han ; 
ofte timevis, med Hænderne urokkeligt over sin Støtte- 
kjæp, og fulgte Høstfolkenes eller Plovspandenes Gang 

op og ned ad Agrene. Men saasnart han fik Øje paa 
Ejeren, naar denne kom spaserende over sine Marker 
i'lange Ridestøvler og fulgt af sine Hunde, vendte han 
om og gik hjem. ; 

Ofte kunde han vende tilbage ganske ude af sig 
selv af Ophidselse, fordi han paastod, at den nye Ejer 
drev Rovdrift paa Gaarden, udpinte Markerne og 
skjændede Besætningen. Han blev da ved at gaa frem 
og tilbage over Gulvet, idet han næsten grædefærdig 
fremstammede Forbandelser over ham. 

»Han udperker Jorden,« udstødte han. »Det er 
sjette Halm! . ... Og mit røde Hors! ... Der er 
ikke Sul paa Benene af det . . . Havde jeg dog hare 
aldrig solgt . . . havde jeg dog bare aldrig solgt! . .. 
Mit røde Hors . . .« 

Saa forbarmede tilsidst Døden sig over ham, og 
han fandt den.evige Hvile i den Jord, hvor han hørte 
hjemme. 


Tankeglimt. 
Der gives to Slags Æsler: lærde og ulærde. De sidste kan 


jeg finde mig i, men for de første beder jeg Gud bevare mig. 


De fleste Mennesker hilser hellere paa en Person, som de 
kun kjender overfladisk, naar han kjører i en statelig Viener- 
vogn, end paa en god Ven, der gaar til Fods, og hvis Klæder 


.overstænkes af Vienervognens Hjul. 


Rigdom, høje Embeder, Titel og Rang kaster Glans over 
en Forbryder som Solen over en trist Sump; men Fattigdom 
Elendighed, ringe Stand og Stilling gjør, at alt viser sig”i den 
sorteste Farve. Dér lyser ingen Sol, dér er mørk, uhyggelig Nat. 


De latterligste Fyre er saadanne, som anser sig selv for 
betydelige Størrelser, men i Virkeligheden kun er Nuller. 

Fine Folk. 


En efterladt Fortælling af Ernst Allgren (Fru Benedictson.). 


Der var en Lørdag Aften, og Madam Løfberg stod 
Å paa sin brøstfældige Forstue-Trappe og vexlede de 

"sidste Afskedsord med sin Veninde, Arrestforvarerens 
Kone. 

»Ja, og forleden Dag havde hun sagt, at« ... 

Hun holdt inde et Øjeblik, thi paa Vejen kom en 
Landstryger med en Knudepakke i Haanden og Randsel 
påa Ryggen. Hun fandt det rigtigst, at han først 
passerede forbi, inden hun fortsatte sin fortrolige Med- 
delelse. 

Men Landstrygeren standsede. ; 

»Om Forladelse,« sagde. han og tog Hatten af, idet 
han paa militær Vis slog Hælene sammen. x»Skotøjs- 
fabrikant Løfberg bor jo her ?« 

Madam Løfbergs Ansigt; der havde set skarpt og 
mistroisk paa ham, opklaredes pludselig. Hun mærkede, 
at hun havde at gjøre med en beleven Person. : 

»Jeg er. Skomagerprofessionist, og jeg rejser 1 
Professionen. " Hr. Løfberg skulde vel tilfældigvis inte 
ha'e en Plads ledig?« 3 

»Jo-o. Det har han netop for Tiden.« ; 

»Det skulde vel ikke være Fru Løfberg selv, jeg 
har den Ære at tale med%« 

"»Jo,« svarede hun med et Øjekast fuldt af Huldhed, 
idet hun kroede sig og drog Hovedet tilbage — som 
anstrængte hun sig for trods sin Magerhed at fremkalde 
en Antydning af en matroneværdig Dobbelthage. 

Han løftede Hatten med en endnu elegantere Haand- 
bevægelse end den første, og »Fru« Løfberg besvarede 
hans Opmærksomhed med en Nejning saa dyb og sirlig, 
som om hun havde lært den af en Balletmester ved det 
kongelige Hof. 

" »Men jeg forstyrrer vist,« tillagde han elskværdig. 
»Hvornaar turde jeg mulig søge Hr. Fabrikanten ?: 

Arrestforvarerens Kone havde følt sig ganske for- 
tabt i denne Atmosfære fra et højere Selskabsliv. Men 
nu begyndte hun at føle det rent ud som sin Pligt at 
vise, hvorledes ogsaa hun var hjemme i finere Folks 
Omgangsformer, hvorfor hun vendte sig til Siden med 
en værdig Bøjning af Hovedet henimod den fremmede: 

»Jeg stod just i Færd med at gaa,« sagde hun og 


” rakte sin Veninde Haanden til et sidste Farvel. 


»Adjø, kjære — kom snart igjen,« sagde nu Madam 
Løfberg med pibende Stemme, hvorpaa hun begyndte 


at henvende hele sin Opmærksomhed påa den nys 


ankomne Verdensmand. 

" »Min Mand er just hjemme. De kan nok gaa ind 
og tale med ham strax.« 

Hun åabnede Døren. og gjorde en elegant ind- 
bydende Bevægelse med. Haanden. Men den artige 
fremmede vilde. paa ingen Maade tage imod denne 
Opmærksomhed. 

»Damerne først!« sagde han, idet han smykkede 
sit Ansigt med et galant Smil. . »Damerne først — det 
er mit Valgsprogl« 


Af lutter Æréfrygt holdt han sin lille brøstfældige i 


Hat svævende et Par Tommer ovenover det forpjuskede 
Haar, som vovede han ikke at staa med bedækket 
Hoved overfor et- saa ophøjet Væsen som Madam Løf- 
berg. i: 

"Alt détte havde gjort et særdeles behageligt Indtryk 
paa »Skotøjsfåbrikantinden«, og da hun kom ind i 


"Værkstedet med. den fremmede, forestillede hun med 


synlig' Velvilje sit Fund for Manden. 


ane 


Og efter den officielle Præsentation bøjede hun sig 
ned over Løfberg og hviskede: 

»Hør, han er bestemt af bedre Folk. Han har 
saadanne fine Manerer». 

Dette, at faa en Svend, som var af bedre Folk, 
havde længe været Madam Løfbergs Drøm... Det kunde 
jo maaske være en fortabt Søn af en anset Familie — 
og det kunde være gaaet ham en Smule skjævt i Ver- 
den — det hændes jo saa mange. Og dersom man 
saa tog sig lidt af ham, og dersom han havde rige 
Slægtninge, og dersom han kunde komme lidt frem i 
Skomagerfaget, og der blev én flink Mand af ham, saa 
Slægtningene kom til at føle sig taknemlige, og naar 
saa Virginie imidlertid voxede op, og' Svenden blev 
forelsket i hende, saa kunde der blive et Par af dem, 
og Svigersønnen kunde blive Kompagnon og hans Slægt 
betale Udstyret. Og naar saa de unge begyndte at 
komme ud i »Circlerne«, kom man naturligvis med. 
Naturligvis! Den unge Frues Forældre! Og saa skulde 
hele Verden faa at vide, at man ikke var "nogen 
almindelig Skomagerfamilie, om man end paa Grund 
af visse Omstændigheder levede i Tilbagetrukkenhed og . 
Stilhed. 

Madam Løfberg var en ivrig Romanlæserinde, og 
hun drømte bestandig om denne Prins i Skomager- 
svendedragt, skjønt hendes Fremtidsforhaabninger Gang 
efter Gang var blevne sønderrevne af den raa Virkelig- 
hed, idet hun rent ud »indsaa«, at den unge Fyr var 
en »Tamp« — som hun udtrykte sig — at han slet 
ikke var af bedre Folk og ganske savnede rige Slægt- 
ninge. 

Madam Løfberg var fuldt og fast overbevist om, 
at hun hidtil var bleven forfulgt af et skrækkeligt Van- 
held. Det var jo en given Ting, at der fandtes bedre 
Folks Sønner, som det var gaaet saa skjævt, at de var 
blevne Skomagersvende. Hvorfor skulde da ingen 
Sinde en af dem kunne forvilde sig til deres Hus for 
at virkeliggjøre hendes Drøm. 

Hun tænkte paa den Række af »Tampe«, der ud- 
"gjorde hendes hidtidige Livs svegne Forventninger. 
Hun saa dem for sig en efter en i en lang, endeløs 
Rad. Der var Blomsterqvist med det gule Overskjæg, 
og Carlsson, den lille, og Johansson, som var san 
afskyelig i Munden, og Hektor — den mest ufor- 
skammede af dem alle. Det var ham, som en Gang, 
da hendes Hat faldt paa Gulvet, sparkede den ind i det 
andet Værelse med den Bemærkning, at han hellere 
vilde gaa med en Pukkel alle sine Dage end at sætte 
en saadan Gryde paa sit Hoved. 

Det havde han sagt, ordret. Og den Fyr havde 
hun virkelig et Øjeblik antaget for en dannet, Herre. 

Men hun havde givet ham Svar paa Tiltale. Hun 
var en født Riis — det var en fin Slægt: — og hun 
havde indsvøbt sig i sin Værdighed og sagt, at hun 
+ var født med Hat og med Guds Hjælp ogsaa skulde 
dø med Hat. 

Denne Gang haabede Madam Løfberg, at Forsynet 
endelig havde sendt hende den rette. Det var unægtelig 
ogsaa paa Tiden. Virginie var for længe siden bleven 
voxen og nærmede sig nu Tyveaarsalderen, og — hvad 
værre var — hun begyndte at interessere sig for en 
Bagersvend ved Navn Larsson, som slet ikke var af 
bedre Folk men tvært imod var- almindelig bekjendt- 
som en af Byens værste Slagsbrødre —.»den værste 
Tamp,i Verden«, efter Madam Løfbergs Udsagn. 

Den nye Skomagersvend artede sig i Begyndelsen 
godt. Hans Navn. var rigtignok kun Pettersson, men 
dette udelukkede jo ikke Muligheden af en rig Onkel. 
Han havde saa fine Manerer, at Madam Løfberg i Be- 
gyndelsen blev flov. Men saa satte hun sig ind i 
Rollen, og i den første Ugestid levede Skomagerfamilien 
et Slags Hofliv efter den nye Svends strenge Ceremoniecl. 
Han begyndte næsten enhver Sætning med et »Undskyld« 
— og han kunde ikke sige tre Ord uden en Bøjning 


med paafølgende Udskrabninger eller i det mindste en 

forbindtlig -slangeagtig Vridning af den lange Hals med 
det fremtrædende- Adamsæble. 

»Undskyld«, sagde han ved Middagsbordet, idet 
han gåalant henvendte -sig til den tyveaarige Ungmø. 
»Hvorledes befinder De Dem ?« 

Men Frøken Virginie var trods sin. Afstamning fra 
den gamle Slægt Riis ingen Tilhæriger af selskabelig 
"Talemaade, men svarede ham næsvist: 

»Jo, — undskyld — godt!« 

Hvilket Moderen fandt baade upassende og komisk, 
men alligevel mere komisk end upassende; thi hun 
beundrede i Stilhed sin stumpnæsede Tøs, der var hen- 
des eneste Barn. 

Naar Hr. Pettersson. lige saa artigt henvendte sig 
til »Fruen« faldt det derimod i bedre Jord. 

»Undskyld, — maatte jeg muligvis faa Lov til at 
bede om lidt mere Sild — helst et Stykke af Neder- 
delen ...« 

Og Madam Løfberg tog sirligt »Nederdelen« paa 
Spidsen af sin Kniv og lagde den paa hans Tallerken, 
-idet hun.foresatte sig for Fremtiden saa meget som 
muligt at undgaa det mindre passende Ord »Hale« og 
i Stedet benytte sig af den dannede Svends mere salon- 
mæssige Udtryk. 

Mester Løfberg var i Begyndelsen rasende over, 
hvad han kaldte »det forbandede Komediespil«, men 
han havde ingen Ting at sige; thi udenfor Værkstedet 
var det Madammen, som havde Styret. I Arbejdstiden 
tog han imidlertid Oprejsning, bandte og tordnede og 
fortalte mindre passende Historier for Svenden, som 
da paa sin Side — ligesom Alkibiades hos Thrakerne 
— aflagde sin Salvepolitur og optraadte saa ubehøvlet 
og raa som tænkes kunde. 

Dette anede Madam Løfberg ikke. Og Mesteren, 
som syntes, at Pettersson var en gemytlig Fyr, vilde 
ingen Ting røbe af Frygt for, at den glade Svend 
skulde faa Rejsepas, naar han blev afsløret. 

Det var nemlig Mådam Løfberg, som ind- og af- 

satte Svendene i Huset. Og de blev her derfor i. 
Almindelighed ikke længe. 

Madam Løfberg, født Riis, var meget ømfindtlig 
for sin Værdighed. Og saa snart en af de indbildte 
bedre Mænds Sønner kom til at trampe paa denne 
hendes Ligtorn, fulgte uvægerligt en Opsigelse, og Syn- 
deren blev snarest muligt jaget paa Porten. 

Med den nye Svend syntes alt imidlertid at gaa 
godt og vel. Han var allerede saa smaat begyndt 
at blive hjemmevant i Huset, og den unge Virginie 
begyndte at finde ham ganske behagelig. Thi saasnart 
han traf hende udenfor Moderens Synskreds, var han 
alt andet end »salonmæssig«. Han fik hele en Pige- 
jægers Sikkerhed, og uartige Mørsomheder fløj ham ud 
af Munden, saa det var næsten umuligt at bare sig for 
Latter. For Bagersvenden saa det allerede helt be- 
-tænkeligt ud. Hans Aktier var sunkne hver Dag, siden 
Løfbergs havde faaet den nye. Svend. 

Men Bageren tog sig det ikke nær; han haanlo 
snu og sagde: £ 

»Det varer min Sjæl ikke længe, før han bliver 
sparket bort.« 

Han kjendte Madam Løfberg. 

FM Det var en Søndag Morgen, tre Uger efter den nye 
Svends Antagelse. ; 

»Fru Løfberg« sad i sin Søndagsklædning, stiv og 
stum, med Familiejournalens Romanbibliothek foran sig, 
ivrigt sysselsat med at studere.  Virginie kom ind fra 
Køkkenet, gik et Par Gange rundt i Værelset og såa 
ud, som om hun var. i meget daarligt Humør. 

»Hvor er Fa'r og Pettersson?« spurgte hun tilsidst. 

Madam Løfberg saa op fra sit Romanbibliothek. 

»»ITerrerne« er just ude i Byen for at motionere 
lidt,« sagde hun. 

Tre Ugers Hofliv havde udviklet hendes Anlæg 

for det ceremonielle til en saadan Grad, at hendes Ven- 
inde, Arrestforvarerens Kone, nu næsten ikke mere 
vovede at besøge hende af Frygt for at synde mod 
Etikettens Love. Hun "havde allerede faaet adskillige 
Tilrettevisninger påa sine Visitter, og da hun i Bund 
og Grund - havde -en lige saa stor Svaghed for at være 
fin paa det som selve Madam Løfberg, kunde hun ikke 
fordrage dennes Overlegenhed og det ubestride lige For- 
" spring, hun i dette Tilfælde havde fremfor he nde, hvis 
Mand' dog var en Slags Embedsmand og følgelig stod 
højere paa Rangstigen end en Smule Lappeskomager. 

Det falske i denne Stilling pinte Arrestforvarerens 
Kone og gjorde, at hendes Besøg hos Madam Løfberg 
i den sidste Tid var blevne Petydelig mindre hyppige 
end før. 

Madam Løfberg sad- hele denne Søndag Formiddag 
ene, stille og stiv af Frygt for at krølle Helligdags- 
klæderne og faa sinPynt i Uorden. Virginie var ogsåa 
gaaet i Byen, men Madam Løfberg savnede ikke Sel- 
skab — hun var med sine Tanker midt inde i den 
interessante Historie: den fortabte Søn, der havde været 
en slem Fyldebøtte, inden han kom ind i den agtbare 
Haandværkerfamilie, men som siden artede sig saa vel 

…» og Kjærligheden mellem ham og den unge 
Datter begyndte at blomstre- frem i smukke Ord, mens 
Vaaren bredte sig over Jorden, Solen lyste, Fuglene 
sang, og Blomsterne . duftede. Og bag ved alt dette 
havde man allerede begyndt at ane de rige Slægtninge, 
den ædle Velgjører med en Pose med Guld i hver 
Haand, beredt paa at tage sig af de unge, føre dem ud 
i Verden, indrette alt for dem paa bedste Maade og 
tilsidst tage Brudens Moder, Fruen i den agtværdige 
Haandværkerfamilie, i sine Arme med et hviskende: 

»O, kjære, hvor jeg er lykkelig! Under din Vare- 
tfægt er min Slægtning bleven et ædelt Menneske. Paa 
hvad Maade skal jeg kunne takke dig?« 

Og Madam Løfberg ser i sin Fantasi den gamle, 

røg 


fine, hvidhaarede Mand staa. for sig, og hun svarer: 
Ved tilsammen at befordre de to unges Lykke! 

I det samme hører hun Støvlehæle slaa imod Sten- 
trapperne udenfor. Døren aabnes og Løfberg og Petters- 
son træde ind. De synes ualmindelig oprømte, og ved 
første Øjekast mærker Madam Løfberg, at de har 
»motioneret« temmelig grundigt. 

Madam Løfberg havde i sin Levetid altfor ofte 
havt Lejlighed til at studere Rusens Indflydelse baade 
påa Løfberg og hans Svende til, at dette Syn skulde 
indvirke forstyrrende paa hendes Ro. Hun saa — saa- 
længe den nye Svend endnu ikke var bleven afsløret 
— alting lyst, og hun havde desuden dannet sig en 
Theori om, at en let Rus kunde- være noget ganske 
fint, naar den blot ikke fremstod efter Nydelsen. af 
Brændevin, Øl eller lignende simplere Drikke. .»Druens 
ædle Blod« havde hun ofte læst om i Romanerne, og 
hun søgte at overføre dette Begreb paa den Virkelighed, 
hun her havde for sig. 

Hun opgav end ikke denne sin Forestilling, da hun 
saa de to Herrer træde ind paa svigtende Ben. Hr. 
Pettersson havde i alt Fald saa megen Aandsnærværelse, 
at han gjorde et Tilløb til et Hofmandsbuk, og Mester 
Løfberg havde netop Bevidsthed nok til snarest muligt 
at glide ind i Værkstedet, hvor han lagde sig til Ro i 
et Hjørne af Sofaen for at sove Rusen af sig: Dette 
burde Pettersson egentlig ogsaa have gjort; men i. 
Stedet for satte han sig forvovent -paa en Stol lige 
foran Madam Løfberg, som derved rent ud blev tvungen 
til at begynde en Samtale, da det jo i Følge hendes 
selskabelige Sædvane ikke kunde gaa an, at fine Folk 
sad tavse lige over for hinanden. Hun indledede saa- 
ledes Samtalen elskværdigt smaaleende og egentlig ganske 
fornøjet ved endelig en Gang paa nærmere Hold at 
gjøre Bekjendtskab med den elegante Rus, de fine 
Vines Rus, som førte med: sig en vis Værdighed, og 
som turde bedømmes med Mildhed. 

»Dhrr. har været ude at drikke sig et Glas Vin 
paa Formiddagen,« sagde hun. 

»Ja-a, min Salighed har vi faået Vin . . . rigtig 
. …& . . ægte Kartoffel-Brændevin . ...,« hikkede den 
før saa hofmandsmæssige Hr. Pettersson, medens et 
idiotisk Smil oplyste hans Ansigt. 

Madam. Løfberg følte som et Stik i Brystet. Han 
havde med et Par Ord sønderrevet alle hendes Ind- 
bildninger om den fine Rus og.— hvad værre var — 


han havde ved sin fuldstændige Mangel. påa kavaller- 


mæssig Tone i dette Svar givet Madam Løfbergs Tro 
paa, at han nedstammede fra bedre Folk, et ganske 
forsvarligt Stød. 

Imidlertid vidste hun jo meget vel, at ogsaa en 


ellers fin Natur under Rusens Indvirkning kunde for 


glemme sig. Hun tænkte -paa, at han jo i Grunden 
endnu var den fortabte Søn, og at Forædlingen endnu 
ikke kunde anses for ret begyndt. Hun lod sig derfor 
ikke mærke med det grove og stødende i hans Svar, 
men fortsatte Samtalen med samme undskyldende Blid- 


. hed som før: 


»Sig mig, Hr. Pettersson — jeg har nok mærket, 
at De er af, hvad man kalder bedre Folk; for sc, Folk 
der har det i sig, — det hører og ser man strax påa 


dem ....« 

»Jo-0,« forsikrede Pettersson troværdigt. Men 
Ordet skar Madam Løfberg i Ørene; thi Pettersson 
havde under Rusens Indflydelse ganske aflagt enhver 
Hofmandsbevægelse. »Ja .. je .. jeg har ogsaa haft 
mange fine Kjærester,« fortsatte han, idet han vuggede 
med OQverkroppen. 

Madam Løfberg følte sig ilde tilpas ved dette Svar. 
Hun indsaa, at Samtalen ikke burde fortsættes, og at 
hun burde indsvøbe sig i sin Værdighed, saadan som 
en fin Dame gjør det, naar man saarer hendes moralske 
Følelser. 


»I min Ungdom vilde man ikke have anset det 


må 


SSB DEES 


for passende at tale saaledes om den Ting,« sagde hun 
strængt. 

Men Pettersson mærkede intet. 

»Det var heller ingen Ting . ..for det var Kjæ... 
Kjærester,« gjentog han med et bredt Grin, i 

Madam Løfberg fandt det rigtigst ikke at værdige 
denne i. høj Grad upassende Spøg et Svar. Hun skjød 
blot Hovedet tilbage og fremviste den Antydning af en 


Dobbelthage, til hvis Præsentation hun altid tilsidst greb, 


enten nogen saarede eller smigrede hende. 
… Men Svenden syntes nu rent besat af det simple 
Brændevins ugentile Aand. 


Han blev ved at tumle med hendes sidste Ytring ; 


— med en fuld Mands Ængstelse for, at der mulig 
skulde stikke en Fornærmelse under: 
»Hva' . . var det . . . Madammensw ,.. Ska' 
. Ska' . . . det være Meningen, at jeg er fuld ?« 
Nu tabte Madam Løfberg Taalmodigheden. - Alle 

hendes Indbildninger om den fine Rus var pludselig 
fordunstede, og hendes Tro paa Hr. Petterson som fin 
Kavaller og fortabt Søn af en bedre Familie var død 
en ynkelig Død. 

Derved faldt hun ogsaa selv ud af sin Hofmands- 


done. Hendes Raseri brød sig uimodstaalig frem. Hun 


rejste sig op- med Øjnene lysende af Ondskab, holdt 
sin knyttede Haand lige under Næsen paa Fyren, som 
forskrækket veg tilbage, og sagde med hæs og skjælvende 
Røst: 

»Det skal betyde, at han er en Tamp! — — og 
at du skal flytte i Morgen . . . forstaar du det, di 
Svinl« 

Efter at have udslynget denne sønderknusende 
Banstraale, - rejste hun sig op og forlod Stuen med 
majestætisk Holdning. 


Ed 


Og Pettersson maatte flytte, der hjalp ingen Bønner. 
Da han. Dagen efter blev ædru, antog han visselig 
igjen hele sin Kavallerholdning overfor Madam Løfberg, 
— men den gjorde nu ikke længer noget Indtryk. Han 
var nu en Gang afsløret som »Tamp« — han var ikke 
længer brugelig til Elskerrollen i Madam Løfbergs Roman. 
Men over Bagersvendens Ansigt trak et brandgult 


Smil, da han en skjøn Dag saa sin Rival drage afsted 


med Ranslen paa Ryggen. 
Han havde vidst det hele Tiden! 


Hotellets nye Skopudser. 
(Med 2 Illustrationer af V. Jastrau). 

»Nu har jeg gi'et alle Numrene gale Støvler — 
den bli'er go', naar de vaagner! — — > 


(Da »Numrene« vaagnede |! |) 


IT. 


BEDE Yg TD 


En Draabe fra Havet. 


Nu er hun en midaldrende Kone, men den Gang 
var hun ung og da var hun nydelig. Jeg har. selv 
været en Smule forelsket i hende — Herregud, jeg var 
den Gang atten Aar, hun sytten. Men jeg sagde det 
aldrig til hende og det vilde heller ikke have ført til 
noget, for hun var forlovet, og det havde hun været, 
fra hun vår en lille bitte Tøs. ; 

Ja, nydelig var hun, rank og slank. Den fineste 
skære Hudfarve, med bedaarende Rødme paa Kinderne, 
der forstærkedes og gød sig ned over Smilehullerne 
- helt ned ad Halsen, naar man saa beundrende paa 
hende. Hendes lyse Haar hang i en tyk Fletning ned 
ad Nakken, og jeg overdriver ikke en Smule, naar jeg 
siger, at Flelningen var saa lang, at hun kunde sidde 
påa den. Øjnene var blaa, ikke vandblaa, men dybe 
mørkeblaa. Naa, det kan siges, at hendes Mund var 
lidt for stor efter Skjønhedens Regler, men det mis- 
klædte hende langt fra, for hun havde meget smukke 
Tænder, og de kom derved dobbelt til deres Ret. 

Hun var den ældste af fire Sødskende, tre Søstre 
og en Broder. Hendes Fader var en velhavende Gaard- 
mand, skikkelig som Menneske og ret dygtig som Bonde, 
og dermed er vi færdige med ham. Hendes Moder er ” 
der heller ikke meget at sige om. Hun var en mild, 
hyggelig Kone, der i sin Ungdom havde været smuk, 
som Marie var det nu, det saa man, trods hendes tre 
Snese. 

Kjæresten hed Knud. Kjøn var han egentlig ikke, 
men han var en vindende Skikkelse, velvoxen, bred og 
knokkelstærk, et let Anstrøg af rødlig Haarfarve og 
livlige lysebrune Øjne. ; ; i 

De to var Legekammerater, . Skolekammerater og 


pars. 

— Kjærestefolk fra smaa-af. Forældrene og alle andre 
paa Egnen kaldte de to Børn Kjærestefolkene, lige fra 
de var 4—5 Aar gamle, fordi de bestandig var sammen. 
Hvad det vilde sige at være Kjærestefolk, vidste de vel 
knap, men at de hørte sammen,. det forstod de, og det 
faldt dem ikke ind, da de blev større, at finde noget 
barnagtigt i det. Ikke engang de andre Skolebørns Dril 
havde mindste Indflydelse paa deres Forhold til hinanden. 
Han værgede hende som Ridder og Bejler, naar 
nogen forurettede hende, og hun betroede sig til ham i 
smaat og stort. 
Da Konfirmationen var overstaaet, tog han til Søs. 
Den sidste påa ingen 


Aften, før Maade. 
han rejste, Se nu, 
stod de cne Maric, her 
to i Haven, skjærer jeg 
han med etMogetK 


Armen om 
hendes Liv, 
hun med 


ind i Bar- 
ken paa den 
store Avn- 


Hovedet bøg — saa 

paa hans har du dog 

Skulder. detatse paa 
Børne- naar jeg er 


værk? Nej, borte. « 
Og han skar et M og et K dybt ind i Barken paa 


Træet, mens hun stod og. saa. til. 


Havde de nu været voxne, havde de taget Løfter 
og Forsikringer om evig Troskab og saadan noget af 
hinanden. Men de var kun Børn og det faldt dem 
aldrig ind, at der kunde være "T'ale om forandret For- 
hold mellem dem. 

Og alt mens han slyngede de to Bogstaver i hin- 
anden, udmalede. han begejstret for hende alt det 
æventyrlige, han skulde faa at se i fremmede Lande, 
alle de tusinde Smaating, han vilde have med hjem til 
hende, naar han kom igjen. 


dr 

Hun fulgte ham til Skjellet mellem hendes og hans 
Faders Jorder, og der gav hun ham sit reneste og 


varmeste Kys til Farvel og gik saa ene tilbage uden 
Sorg, uden Angst — han kom jo igjen, og hun var der 


Øl 

jo, naar han kom, det hele var den naturligste Ting af 
Verden. É : 

Det første Brev, hun fik fra ham, voldte hende 
Hjærtebanken: »Min søde Marie« og neden under: 
»Din trofaste Knud«. 

Hun havde holdt af ham fra hun var lille, ja, det 
var en given Ting. Men hun havde dog aldrig følt 
sit Hjærte banke stærkere end sædvanligt, naar han 


.kom eller gik. Men nu denne Lap Papir med de 


underlig ildnende Ord, den kunde faa Blodet til at 
stige til Kinderne. Der var noget, der første Gang 
fængede. . 

Da han havde været borte i tre Aar, kom han hjem. 

Hvilken Forandring! Stor, bred, brunet af Sol og 
Vind. Og saa denne lullende Gang. 

Hun stod i Bryggerset, da han uventet kom. Et 
Fad med Mælk, hun holdt i Hænderne, drat paa Gulvet 
og hun stod som fastnaglet, da han rask slog begge 
Årme om hende og gav hende sit første fyrige Kys. 

Jo, det var ham! Disse Øjne — Gud velsigne 
disse Øjne! 

Og han saa og saa paa hende, som hun stod der, 
blussende rød. Det klang i ham: prægtig, sød! Da 
'slog hun Årmene om .ham og knugede ham i sin Favn. 

Han blev hjemme en hel Vinter. Og han fortalte 


- om alt "det vidunderlige, han havde hørt og set. Han 


fortalte saa levende, skildrede med Farve og Fart, saa 


… hun gjorde hele Rejsen med, mens kan fortalte. Han 


havde været den halve Klode' rundt, fra Island til 
Sydamerika og i Spanien — —- : 

»Spanien! Du skulde have set de spanske Piger!« 

Det gav et Sæt i Maric. 

»Vor Styrmand sagde altid, at en spansk Pige var 
som en Glød. Du kan ikke tænke dig dem, naar de 
sér paa En, naar de ler,« ; 

Han sladrede- væk til han pludselig stoppede op 
som foran en Mur. Og Muren var Maries Tavshed. 
Da sprang han op fra Puffen, hvor de sad Arm i Årm. 

»Marie, hvad fejler du?« 

»Ingenting«. 

»Jo, du gjør.« Han vendte hendes Ansigt opad 
og saa hende ind i Øjnene. Da blev hun purpurrød, 
og Graaden vilde frem. 

»Marie!« Og der var Smerte i hans Stemme. 

»Nej, nej,« bad hun, »sæt dig igjen. Det er Ingen- 
ting, Knud.« 

»Jo, noget er der, og jeg véd, hvad det er — du 
tror mig ikke.« 

Da saa hun ham fast ind i- Øjnene: 

»Jo, dig tror jeg, Knud. Om saa alle andre 
Sømænd sviger, naar de er ude at sejle, du sviger ikke, 
ikke mig —- 

»Nej,« sagde han lavt. »Jeg har ikke lagt min" 
Årm om nogen Piges Liv, siden vi skiltes for tre Aar 
siden, og lil jeg saa dig igjen.« 

Hun blev angst for, at hun havde krænket ham, og 
hendes Blik bad tryglende om Tilgivelse.” 

Saa stak han atter i Søen, da Foraaret kom. 

Blot denne Sommer til, saa vilde han næste Vinter 
komme hjem og gaa paa Styrmandsskolen. Og naar 
han fik sine Orlogstogter overstaaede, skulde han snart 
faa Skib at føre, og saa vilde de holde Bryllup. 
Maaske tog han hende da med paa de lange Rejser, 
der var saa mange Kaptajner, der havde deres Koner 
med paa Rejse. z 

Alt dette var afhandlet og slaaet fast i de mange 
fortrolige Samtaler, de to havde. ført paa Puffen ved 
Kakkelovnen i de lange Vinteraftener. 

Han før med en russisk Brig, hvis Kaptajn var 
dansk. Han blev paamønstret i Kjøbenhavn i Marts, 
og nu var han paa Hjemrejsen sidst i Oktober, kom- 
mende fra Norge med en Ladning Tømmer. Han vilde 
afmønstres, naar han naaede Kjøbenhavn, og saavilde han 
hjem og gaa paa Navigationsskolen i Marstal-om Vinteren. 

Det blæste en Størm med svær Søgang derude i 
Nordsøen, men sligt havde Knud oplevet de hundrede 


SEES EN Kær 


Gange. Det var ingen Orkan, og Skuden var ny og 
slærk, og man befandt sig i rum Sø. 

De havde skaffet -til Middag, og Kaptajnen, som 
kom op af Kahytten, -gav netop Ordre til yderligere at 
mindske Sejl. 

Men denne Ordre blev aldrig udført. En Braadsø 


"væltede md over Skibet, fejede Dækket rent og krængede 


Fartøjet over, saa Rigningen hug i Søen. Hvad der 
ikke gik overbord med det samme, tørnede haåardt 
mod Skanseklædningen i Læ, og et Øjeblik, saa det ud, 
som gik det ad Havsens Bund til med det hele. 

Da hørtes Kaptajnens Stemme gjennem Larmen: 

»Kap Rigningen!« 

Men hvor var Værktøjet at kappe med? Skibet 
laa paa Siden og Søen skyllede over alle Luger og 
hele Dækket. Først to Timer efter var Rigningen 
kappet og Skroget rejste sig atter. 

Fire Mand var borte. Dem havde Søen taget. 

Skibet laa som en død Klump paa Ulykkesstedet, 
med den- kappede Rigning tærskende om sig. Et Stykke 
derfra saas en Mand, drivende paa Vandet, med el 
Stykke af Skanseklædningen under Armene.  Vragel 
drev ned imod ham. Nu kjendtes han af alle ombord. 
Det var Knud. Der var ingen Storbaad eller Skibs- 
jolle at sætte ud til hans Redning, Søen havde knust 
alt over Dækket.- i ; 

Det var utænkeligt at komme ham til Hjælp, skjønt 
han nu var nær ved Skroget. Rigningen var imellem, 
den hug op og ned i den svære Søgang. Kom han 
den nær, var det forbi. 

En haardfør Sømand kan taale meget, men ét 
fauler han daarligt, det at se en Kammerat i Havsnød, 


” uden at kunne bjærge ham. 


Og disse haardføre Sømænd, hvis Tale tidt og 
mangen Gang lynede af Helvedes Eder, hvis Hjærte 
ikke slog synderlig stærkere end sædvanlig, naar de en 
mørk, stormfuld Nat blev pebne paa Dæk og sendte til 
Vejrs for at bjærge Sejl, mens Skumsprøjtet fra Søen 


under dem føg dem i Ansigtet — disse Sømænd 
stirrede tavse paa deres fortabte Kammerat, mens - 
Taarerne piblede ned over de ru Kinder. 


NE: 


SEE 


De følte, det var en Ligfærd, de overværede, alvorlig 
og gribende som faa. 
Knuds Kræfter begyndte at svigte ham. Hovedet 

sank forover, men han slap endnu ikke Taget. Med 
en sidste Anstrængelse rettede han sig i Vejret og hans 
Stemme trængte gjennem Stormen: 

»Skriv hjem, Kaptajn, og saa Farvel !« 

Han slap Taget, slog Armene i Vejret og forsvandt. 

Fjorten Dage efter læstes i Bladene, at et dødt 
Skrog var fundet drivende ved den skotske Kyst, for- 
ladt af Mandskabet. Kort Tid efter kom Kaptajnen 
med de- tiloversblevne otte Mand til Kjøbenhavn. En 
hollandsk Damper havde bjærget dem i Søen, da de 
havde opgivet Haabet om Redning. 

Da fik Marie Brev. ; 

Kaptajnen havde fundet hendes Adresse påa en 
Konvolut i Knuds Skibskiste. 

Marie blev angst, .da hun fik Brevet med den 
ukjendte Haandskrift. Hun nølede med at aabne det, 
og hun syntes det vejede tungt i Haanden som en 
Ulykke. 

Det var kort, men skaansomt, næsten som skrevet 
af en Kvinde. 

Forældrene fandt hende siddende paa Puffen med 
det aabne Brev i Haanden, uden Taarer, uden Skrig, 
stirrende ud for sig, kun hviskende det ene Ord: 

»Knud |« 

Død! .En uigjenkaldelig Højesteretsdom, uden 
Appel! Aldrig se Knud mere! 

Døden er haardest, naar den skiller to unge elskende 
Hjærter, der har levet i Haabet om Fremtiden, men 
aldrig prøvet dets Opfyldelse. 

For Haabet havde hun kun Mindet tilbage. Men 
i Mindet alene kan et ungt Sind ikke trives. En Olding 
kan finde Hvile i det, dø lykkelig i det. Ungdommen 
forlanger Haab.  Maaneskin kan være dejligt, men 
Solens Lys kan det ikke erstatte. Mindet er blegt, uden 
Varme — det maa næres med ens egen Hjærtevarme. 
Haabet kan gløde, varme hver Fiber i os og skyde 
Skud for Fremtidens mange Muligheder. 

Maries Kinder tabte deres friske Farve, hendes 

Smil blev mat, kun hendes Øjne beholdt deres Glans, 
blev maaske endog dybere i Blikket. 

Saa voxte hendes Søstre til og blev gifte. Broderen 
skulde som Stamherre have Gaarden. Men hvor skulde 
Marie hen? 

Det forstaar sig, der var nok til hende at leve af, 
men hvor? 

Naar Broderen giftede sig, Forældrene faldt fra, 
skulde hun da blive gaaende i Gaarden alle Dage, 
leve og dø der som gammel Pige? Den Tanke trykkede 
Forældrene. Om den Lykke kunde times, at hun kunde 
beslutte sig til at gifte sigl 

Men skjønt de var gammeldags Bønder, havde de 
saa megen Finhed i Følelsen, at de aldrig trængte paa 
med Forslag om Giftermaal. De saa jo, hvor tungt 
Sorgen laa over hende. 

Men da der var gaaet nogle Aar, prøvede de saa 
lemfældigt som muligt at liste den Tanke ind i hende, 
at hun dog burde gifte sig. 

Et svagt Smil, der havde en Krusning af Bitterhed 
om sig, var det Svar hun gav. Men hun værgede sig 
ikke med Ord — der var dog maaske Haab! 

k Og som Tagdryppet udhuler Stenen, saa virkede 
de milde og snilde Ord paa hendes Natur, og saaledes gik 
det til, at hun sagde Ja, da Hans Andersen, ”Enkecmanden 
iNabogaarden, friede til hende, otte Aar efter Knuds Død. 

Hvordan gik det hende saa? Ja, det var noget, 
Folk spejdede efter. 

Hun havde en elskværdig Mand, Godheden selv og 
hendes Agtelse værd. Han holdt. meget af hende,.og 
det gjorde, at hun levede hyggeligt, kanske ogsaa til 
en vis Grad lykkeligt. Det vilde være usandt, om jeg 
sagde, at hendes Liv var glædeløst og koldt. 

Jeg tror ikke rigtig paa, at et Menneske er for- 
dømt til at gaa sukkende og sørgende gjennem Livet, 
fordi .dets første varme Kjærlighed led Skibbrud, naar 
det da faar milde menneskelige Forhold at leve og 
virke under,” 


å 

Derimod tror jeg at der er Mennesker, der kun 
elsker. varmt og oprigligt, med en hel Sjæl, én eneste 
Gang i deres Liv. 

Og Maries varme Kjærlighed havde Havet taget 
tilligemed Knud. 

Men se hende sidde en Aftenstund i Skumringen 
ved Komfuret i Kjøkkenet, mens Ilden blusser under 
Nadvergryden og kaster et hyggeligt Skjær rundt påa 
de rødmalede Vægge. Hendes lille Datter er nu tolv 
Aar og staar lænet op til Moderen, der fortæller hende 
om Guds Godhed mod Menneskene, hvorledes han lader 


Velsignelsen gro frem af Lidelser, hvorunder Hjærtet 


har vaandet sig. 

Og Manden kommer ind. Han trækker Plov-- 
støvlerne af, sér sig rundt i Stuen, mens et glad Smil 
lægger sig over hans godmodige Ansigt. Saa stryger 
han .sin Haand beskedent og kjærligt henover Maries 
Haar. Hun skyder Barnet til Side, rejser sig, gaar hen 
til ham og tager ham om Hovedet, kysser ham og siger 
sagte: 

»Du er god imod mig, Hans.« 

Jeg hesøger af og til de Folk, og der er godt at 
komme. 

Men naar jeg lader lille Karens lange Fletning 
glide gjennem min Haand, tænker jeg tidt: 

»Hvad mon der staar skrevet for hende paa den 
anden Side af Bladet, naar det engang bliver vendt ?« 


Man sér ct Hav fylde Dybet fra Bred til Bred. 
Men af lutter "smaa Draaber er Havet sammensat. 
Hvert enkelt Menneske er en Draabe i et stort Hav. 
Den enkeltes Historie glider ud i det hele og sés ikke 
paa dets Overflade. Og dog har hver Draabe sin egen 
Historie. Peder R. Møller. 

Valgene til den grundlovgivende 
Rigsforsamling. 


Den Bevægelse, som gik forud for Valgene til den 
grundlovgivende Rigsforsamling i Oktober 1848, har- 
intet Sidestykke i Danmarks tidligere Historie. For 
første Gang var den almindelige Befolkning, uden 
Stands- eller Formues-Begrænsning, kaldet til gjennem 
sine frit valgte Repræsentanter at tale det afgjørende 
Ord i Landets Velfærdssag:  Spørgsmaalet om dets 
fremtidige Forfatning. Folket var kun lidet forberedt 
til at løse den Opgave, der her blev stillet det. Vel 
havde man i nogle Aar haft raadgivende Stænderfor- 
samlinger, men de var kun i ringe Grad blevne den 
Frihedens Forskole, som mange havde ventet. . Den 
stærke Indskrænkning i Valgretten og den ringe Ind- 
flydelse, som Stændernes Raad paa alle afgjørende 
Punkter viste sig at øve paa Regeringens Beslutninger, 
hindrede en levende Vexelvirkning mellem den store 
Befolkning og Stænderforsamlingerne og svækkede i 
det hele Interessen for dem. Mere virkedes der gjen- 
nem Pressen og Foreningslivet for at vække og. nære 
Interessen for de offentlige Anliggender, men selv her. 
igjennem var man ikke naaet synderlig langt ned. 
Stærkest Tag i den store Befolkning havde vel for 
Øernes Vedkommende Bondevenneselskabet og dels 
Blad »Almuevennen«; men selv denne dygtigt ledede 
Organisation havde dog endnu nærmest kun naåaet at 
faa Gaardmændene i Tale; Husmændene og Arbejderne 
havde man vel haft Bud efter, men de var vanskeligere 


SANNE 


at vække, og de fleste Steder stod de endnu udenfor 
alle politiske Rørelser. I Kjøbenhavn var Politik væsent- 
lig de Universitetsdannedes og den velhavende Borger- 
stands Sag; vel viste der sig for Hovedstadens Ved- 
kommende ogsaa iHaandværkerkredse noget selvstændigt 
politisk Liv, der tilmed var ikke lidt mere paavirket 
af Udlandets radikale Bevægelser, end det da var 
sædvanligt her i Landet, men hele denne Bevægelse, 
hvis Organ var »IKjøbenhavnsposten«, var ikke fri for 
en vis Løshed og Uklarhed og havde "desuden kun 
Betydning i en forholdsvis snævrere Kreds. : 
Hvad Befolkningens store Masser vilde, hvilke 
Længsler og Drifter, der gjærede i den, vidste i Virkelig- 
heden intet Menneske, og det er derfor intet Under, at 
man fra mange Sider ængstedes ved at give den en 
saa ubegrænset Magt i Hænde og gjøre det store 
»Spring ud i Mørket«, som den almindelige Valgret 
under disse Forhold syntes at være. Disse Bekymringer 
var selvfølgelig ogsaa komne til Orde i Stænderforsam- 
lingerne, da man forhandlede om Valgloven til den 
grundlovgivende Rigsdag, men der var i disse Foraars- 
dage 1848 en.Stemning oppe i vort Folk, der hellere 
lod de.lyse Forhaabninger. end Betænkelighederne raade. 
Den demokratiske Bølge, der gik hen over Evropa, 
havde ogsaa øvet sin Virkning hos os, og dertil kom 
den Samfølelse, som Krigen og den fælles Fare vakte. 
Der var en almindelig Følelse af, at der til Valpladsens 
Lighed overfor Død og Lidelse ogsaa burde svare en 
Lighed i Rettigheder, og selv de, der ellers var tilbøjelige 
til-.at -se - med Mistillid til »de lavere Lag«, gav efter 
for den almindelige Stemning. .En Indrømmelse havde 
dog Regeringen og det store Flertal i begge Stænder- 
forsamlinger ment det nødvendigt at gjøre dem, der 
ængstedes for at lægge alt i den.almindelige Valgrets 
Haand: der indførtes i Valgloven til - den grundlov- 
givende Rigsforsamling den Bestemmelse, at en Fjerdedel 
af Forsamlingens Medlemmer skulde vælges af Kongen. 
I Ministerraadet havde 7scherning ene af alle Ministene 


modsat sig denné Forholdsregel, idet han betragtede 
»enhver - kunstig tilvejebragt Majoritet som farlig for 
Repræsentationen«, og i "Roskilde Stænderforsamling 
sluttede et Mindretal paa 17 Medlemmer med Balthazar 
Christensen som Ordfører sig til denne Opfattelse og 
bekæmpede Kongevalgene med stor Varme, medens i 
den jyske Stænderforsamling Bernh. Rée stod ene med 
sin Opposition. 

Fra disse Kampe om Kongevalgene stammer Splittel- 
sen mellem »de nationalliberale« paa den ene Side og 
»Bondevennerne« og de øvrige radikale Elementer påa 
den anden. I Bondevennernes Organ »Almuevennen« 
erklæredes det højt og lydt, at alle, der havde slemt 
for Kongevalgene, var slette Demokrater, der havde 
ladet sig lede af Mistillid til Folket, og som Folket til 
Gjengjæld ikke burde vise Tillid ved at vælge dem til 
sine Repræsentanter. De havde, »da Friheden og Mini- 
steriet gik hver sin Vej, valgt at følge det sidste«. 
Blandt dem, der ramtes af denne haarde Dom, ' var 
alle den borgerlige Liberalismes bedste Mænd, af hvilke 
mange tidligere havde staaet i det bedste Forhold til 
de ledende Bondevenner. Endog indenfor deres egen 
Kreds øvede Striden om Kongevalgene sin splittende 
Magt: af  Bondevenneselskabets Bestyrelse stillede 


Drewsen og Jespersen sig paa Kongevalgmændenes ' 


Side, men det var Ba/lth. Christensen og hans Menings- 
fæller, der fik Foreningens og Bondestandens store 
Masse med sig, og.de andre maatte vige Plådsen. >-I 
den Kamp, der i Sommeren 1848 i Blade og Flyve- 
skrifter førtes for og imod Kongevalgene, skabtes de 
Slagord, der skulde beherske den paafølgende Valg- 
kampagne og mere end det: her lagdes Grunden til 
den kommende Tids Partigruppering, til den dybtgaaende 
Splid mellem Land og By.. - 


Valgene til den grundlovgivende Rigsforsamling var 
udskrevne til den 5. Oktober, og i Avgust og de første 

Dage af. September skulde Indtegningen af Vælgere 
foregaa. Valgloven bestemte nemlig, atde Valgberettigede, 
der ønskede at deltage i den skriftlige Afstemning, selv 
maatte begjære sig optagne paa Valglisterne i det Sogn 
eller den By, hvor de hørte hjemme. Det gjaldt derfor 
i Tide at vække de Valgberettigedes politiske Interesse, 


og i Avgust Maaned var Valgbevægelsen allerede i |; 


Gang over det hele Land. Den fik imidlertid en væsent- 
lig forskjellig Karakter i Landets tre Hoveddele: Kjø- 
benhavn, Øerne og Nørrejylland. 


I Kjøbenhavn var det det radikale Haandværker- | 


parti, forstærket med adskillige Elementer fra andre, 
navnlig akademiske Kredse, der var tidligst paa Færde. 


Dette Partis politiske Midtpunkt var Va/lgreformfor- | 
eningen, og det havde allerede i April indgivet en, 
Adresse til Stænderne imod Kongevalgene. For at | 


føre Bevægelsen videre, var der bleven nedsat et Ud- 
valg, der tilsidst talte ikke mindre end 22 Medlemmer. 
Blandt disse kunne nævnes: C. Alberti, Fr. Barfod, 
Balth. Christensen, Bøssemager G. Christensen, cand. 
théol. Magnus . Etriksson, Skoleinspektør Frølund, 
Skolelærer Gleerup, J. A. Hansen, Skrædermester 
Joh. R. Lund, Jærnstøber Lunde, Etatsraad Povelsen. 
Højesteretsadvokat Rottwitt, cand. jur. H. E. Schack 


vennerne ret rigeligt repræsenterede, og der bestod da 
ogsaa under hele Valgbevægelsen en formelig Samvirken 
mellem Bondevenneselskabet og Hippodromkomiteen, 
som. det kjøbenhavnske Udvalg i daglig Tale kaldtes ! 
efter det Lokale, »Hippodromen« paa Nørregade, hvor 


| 
og Assessor Spandet. Som man ser, var . 


Partiets store offentlige Møder holdtes. Oprindelig 


havde ogsaa C. Ploug og Finerskærer Frederiksen 
været Medlemmer af Udvalget, men de udtraadte af det, | 
-da de paa afgjørende Punkter, navnlig Forholdet til | 
Kongevalgene, kom i Uenighed med de øvrige Med-! 
lemmer og den Kreds, til hvilken Udvalget skulde; 
stølte sig. k i: 

I Avgust vedtoges paa to stormfulde Møder 1 


ERE FØRE 
Hippodromen, besøgte af mellem et og to tusinde 
Mennesker, det af Udvalget foreslaaede Valgprogram 
med følgende ti Punkter: i 

»1) Folkets Repræsentation udgaar alene af umiddel- 
»bare Folkevalg. 2) Enhver fuldmyndig Mand af 
»uplettet Rygte er valgberettiget og valgbar. 3) Det 
»angivne Valgprincip gjennemføres i Kommunen. 4) 
»Kommunen er berettiget til selv at vælge alle sine 
»Embedsmænd. Lighed i Byrder og Rettigheder.  Op- 
»hævelse af Fødsels- og Standsprivilegier, Rang og 
»Titler; ligelig Beskatning; almindelig Værnepligt og 
»Folkevæbning. 6) Religionsfrihed og lige Berettigelse 
»for alle Trosbekjendere ; Pressefrihed ; Foreningsfrihed ; 
»Reform i Næringsforholdene. 7)  Suspensivt Veto, 
»saa at Kongen er berettiget til at nægte Samtykke til 
»en tagen Rigsdagsbeslutning, men forpligtet til at fore- 
»lægge Sagen for en nyvalgt Rigsdags Afgjørelse. 8) 
»Etkammersystemet. 9) Udsondring i Rigsdagsforsam- 
»lingen af de kongevalgte Medlemmer, for saavidt denne 
»kan ske inden for Lovlighedens Grændser, til Eksempel 
»ved reglementariske Bestemmelser. 10) Rigsforsamlin- 
»gen bør være konstituerende .(grundlovgivende).« 

Af disse Bestemmelser var det især det suspensive 
Veto og Bestemmelserne om de kongevalgte og Rigs- 
forsamlingens konstituerende Myndighed, der var Gjen- 
stand for Strid. Ploug og andre kæmpede imod deres 
Optagelse paa Programmet, men de. vedtoges med-over- 
vejende Flertal, og Ploug og Frederiksen udmeldte sig 
derpaa af Komiteen. De samme to rejste paa et at 
Møderne et Spørgsmaal, der paa forskjellig Maade kom 
til at spille sin Rolle under Valgkampen i Kjøbenhavn: 
det om Næringsfriheden. De foreslog denne Fordring 
indsat paa Programmet ved Siden af Pressefriheden, 
men mødte den stærkeste Modstand hos Lunde og' 
Skrædermester Lund, der i Stedet foreslog og gjennem- 
førte »Reform i Næringsforholdene«. Det udtaltes bl. a., 
at den fri Konkurrence, der fulgte med Næringsfriheden, 
var ødelæggende for Arbejderne, og at Lavsvæsenet i 

Princippet, var rigtigt,. hvor »raaddent« det end var i 
sin nuværende Form. Ved et senere Hippodrom-Møde 
i September opstilledes Kandidater til 7 af de 11. kjø- 
benhavnske Kredse, nemlig Skoledirektør Borgen, 
Bøssemager Christensen, Kandidat Magnus Eiriksson, 
Tømrermester Kayser, Jærnstøber Lunde, Oberstløjt- 
nant Fibiger og Kaptajn Miillen. 

Hippodrombevægelsen stod i de "Dage som et 
Skræmsel for konservative Folk over det hele Land; 
man . saa. Republikanisme ja endog Socialisme og 
Kommunisme lure bag den. Vel kunde der til Tider 
stryge en Luftning fra de store revolutionære Valpladser 
gjennem Mødernes bevingede Ord; men sligt laa den- 
gang selv de skikkeligste Folk let paa Tungen, og om 
nogen virkelig revolutionær Tendens var der ikke Tale. 
Baade Ledernes Personligheder og hele Færd viser 
dette tydeligt nok. Man vilde en konstituionel Forfat- 
ning med stærke demokratiske Garantier, men ingen 
var ivrigere til at lovprise »vor folkekjære Konge« end 
netop Hippodrommændene, og de protesterede med 
oprigtig Indignation, naar nogen kaldte dem Republi- 
kancre. Endnu fjærnere stod de fra egentlig social 
Radikalisme. De var — og dette gjælder navnlig de 
smaa Haandværkere, som var Partiets Kjærnetropper ” 
— Modstandere af de. moderne Begreber om Fri- 
konkurrence, og ønskede Lavsvæsenet afløst, ikke af et 
industrielt Anarki, men af nye Organisationsformer. 
Disse Ideer fremførtes vel undertiden i uklare, radikalt 
klingende Ord, men i Væsen var de konservative nok 
og fandt da ogsaa Bifald hos Mænd, der i politisk 
Henseende hørte til det yderste Højre. Den hele 
Bevægelse var lige saa lidt samfundsfarlig, som dybt- 
gaaende, og viste sig meget snart kun at have ringe 

” selvstændig Livskraft. 

Hippodrommændene vakte under den kjøbenhavnske 
Valgbevægelse mere Røre end noget andet Parti, men uden 
Sammenligning den størsteIndflydelse øvedes af de national- 
liberale Ledere gjennem deres særlige Valgkomité, hvis 

mest fremtrædende Medlemmer var HH. N. Clausen, 
M. Hammerich, C. Ploug og J. F. Schouw. Denne 
Komité afholdt i Slutningen af August og Begyndelsen 
af September en Række private Møder i Universitetets 
Solennitetssal, hvortil var indbudt Kjøbenhavns Borger- 
repræsentanter, de Mænd, der i 1846 havde .deltaget i 
Forslagsvalg til Stænderne, »samt nogle andre, som ved 
deres offentlige Fremtræden have lagt konstitutionelt 
Sindelag for Dagen«. Forsamlingen, der i alttalte 116 
Deltagere, opstillede Kandidater til de kjøbenhavnske 
Kredse, men indskrænkede sig med Hensyn til Valg- 
programmet til det noget vage, at den nye Forfatning 
burde være »et konstitutionelt Monarki, bygget paa et 
demokratisk Grundlag«. Denne Kreds, der af Mod- 
standere .gjærne benævnedes »Solennitetsmændene«, og: 
»Hippodrompartiet« havde troet at skulle-dele Kjøben- 
havn imellem sig, men til de flestes Forundring skød 
der sig ind imellem dem en politisk Retning, som man 
i den illusionsrige Tid efter Martsdagene havde vænnet 
sig til ikke længer at regne med som aabenlyst virkende 
politisk Magt. Det var-de Konservative fra Kristian 
VIIL.s Tid, der under Haandværkerforeningens Protektion 
og med den i Marts 1848 styrtede Minister A. S. Ørsted 
samt Ussing og David som Kandidater igjen viste sig 
påa Skuepladsen. Vel var det de smaa Haandværkeres 
Frygt for de Nationalliberales Frihandelstendenser, der 
gav denne Bevægelse saavel som Hippodromrøret noget 
af deres bedste Kraft, men Ørsted og David fandt dog 
ogsaa Støtte af helt andre Grunde, end fordi de var 
Modstandere af den ubetingede Næringsfrihed.  Reak- 
tionen mod Martsbevægelsen var allerede begyndt hos 
mange, der for faa Maaneder siden endnu var med til 
at juble over Martsministrene og Danmark til Ejderen, 
og de, som allerede den Gang i deres Hjærter opponerede, 
men udad til kun ønskede at gjøre sig saa lidt bemærkede 
som muligt, havde nu begyndt at rejse Hovedet .ijgjen. 
Baade fremmede og hjemlige Forhold bidrog til dette 
begyndende Omslag. I Revolutionspartiernes Nederlag 
4% 

i Østerrig og Frankrig saa de mere klartskuende 
allerede Varslerne om en evropæisk Reaktion, og her 
hjemme pegede de mørkere Udsigter for Ejderstaten, 
Martsministeriets svindende Popularitet og Spaltningen 
i det liberale Parti i samme Retning. Ogsaa »det 
røde Spøgelse« spillede med her som i det øvrige 
Evropa, om end i meget formindsket Maalestok. Hvad 
de blodige Revolutionskampe i Paris, Wien og Frank- 
furt blev for Frankrig og Tyskland, blev Bondevenners 
og Hippodrommænds Valgagitationer for ængstelige Folk 
her hjemme. Man saa heri Vidnesbyrd om et begyndende 
Massedespoti, som kunde føre til de farligste Udskejelser, 
hvis man ikke i Tide slog en Bom derfor: »/"ædre- 
landet«, som selv havde bidraget saa meget til at vække 
Frygten for vor hjemlige Radikalisme, tilskrev denne 


. Hovedskylden for, at saa mange »meget forstandige, 


men ikke meget modige Borgere« igjen begyndte at 
hælde til Absolutismen, men gjorde for øvrigt skarp 
Front til begge Sider og angreb de konservative 
Kandidaturer endnu ivrigere end Hippodrommændenes 
og Bondevennernes. Ogsaa ved Valgmøderne kæmpede 
de nationalliberale Talere mod det gamle Systems Mænd, 
manede deres Fortid op imod dem og spurgte Kjøben- 
havns Borgere, om de nu virkelig vilde slaa deres egen 
Fortid i den (Grad påa Munden, at de vilde vælge de 
Mænd til deres Repræsentanter, som de den 21. Marts 
selv havde bidraget til at styrte. De konservative 
Kandidater søgte iøvrigt baade her og andensteds at 
støde saa lidt som muligt an mod den liberale Strøm- 
ning, som endnu var den fremherskende. Ørsted 
værgede sig imod at slaas i Hartkorn med det gamle 
System: han havde, erklærede han, ofte paa sin Konges 
Bud maattet fremføre Anskuelser, som. han selv ikke 
fuldt ud kunde dele. Saavel han som de andre 
erklærede sig beredte til uden Bagtanker at ville aner- 
kjende den nye Tingenes Orden som Grundlag for Lan- 
dets fremtidige offentlige Liv; kun ønskede man en 
stærk Regering ved Siden af den stærke Folkemagt og 


lallnet 

en rolig, besindig Udvikling, men undgik iøvrigt saa 
vidt muligt at komme ind paa Enkeltheder. 

Det er i det Hele paafaldende, i hvilken Grad. man 
under denne Valgkampagne, saavel i Kjøbenhavn som 
i det øvrige Land, nøjedes med almindelige Talemaader 
og undgik enhver sikker og klar Formulering af sit 
politiske Standpunkt. De, der ikke henhøldt sig til 
Hippodromprogrammet, nøjedes. i Reglen med paa ét 
eller ét Par enkelte Punkter at" præcisere deres Op- 
fattelse, men svævede for Resten ud i almindelige 
Talemaader om »Frihed og Lighed«, »fri Konge og frit 
Folk«, »stærk Regering og stærk Folkemagt« etc. etc. 
Hvis man ikke ad anden Vej kjendte Kandidaternes 
Standpunkter, men skulde slutte sig til dem af Valg- 
talerne, vilde det som oftest være vanskeligt nok 
at skjælne mellem Konservative, Nationalliberale og 
Hippodrommænd. Flere erklærede endog lige ud, at 
de ikke kunde tage Standpunkt til Forfatningens Enkelt- 


heder, -— hertil regnet Ting som Etkammersystem, Veto 
etc. — før de havde set Grundlovsforslaget i dets Hel- 


hed. Vælgerne maatte da stemme ud fra et rent per- 
sonligt Tillidsforhold. Det viste sig iøvrigt tydeligt, at 
man endnu betragtede den demokratiske Strømning som 
den fremherskende; saaledes var af samtlige kjøben- 
havnske Kandidater Ørsted den eneste, der bestemt 
udtalte sig mod almindelig Stemmeret, mens dennes øvrige 
Modstandere enten tav stille eller tog de vagest mulige 
Forbehold. Det er ogsaa betegnende, at det suspensive 
Vetos og Etkammersystemets Tilhængere tillidsfuldt un- 
derstregede deres Standpunkt, medens Modstanderne i 
Reglen gik let hen over disse Punkter og kun vilde 
tillægge dem ganske underordnet Betydning. Ved Valget 


… viste den Retning, der repræsenteredes af Universitets- 


komiteen sig forholdsvis stærkest, idet 5 af de 11 
valgte Kandidater var anbefalede af den, To af de 
øvrige — H. P. Hansen og J. E. Larsen — stod vel 
noget længere til Højre, men mentes dog ikke at fjærne 
sig mere fra-det almindelige nationålliberale Standpunkt, 
Pi 

end at Universitetskomiteen oprindelig ogsaa havde dem 


"paa sin Liste og kun strøg dem efter deres egen 


Begjæring. Af de konservative Kandidater valgtes 
Ørsted og Algren-Ussing, den første med stort Flertal, 
og David var sin Modkandidat, Kayser, der var Fælles- 
kandidat for Universitets- og Hippodromkomiteerne, 
meget «nær paa Livet. Af de særlige Hippodrom- 
kandidater valgtes ingen, men G.- Christensen, Lunde 
og .Borgen naaede dog respektable Mindretal. 

Den bevægende Kraft i Østifternes Valgkampagne 
var Bondevenneselskabets Bestyrelse, der allerede i 
Juli -havde konstitueret sig som Valgkomité for Land- 
distrikterne og opfordret sine Distriktsformænd til i 
hvert Valgdistrikt at tilvejebringe en stedlig Organisation. 
Havde man ikke i selve Kredsen en Mand, man ansaa 
for egnet til at være Partiets Kandidat, fik man en 
anbefalet fra Hovedbestyrelsen i Kjøbenhavn. Saaledes 
opstillede og anbefalede Selskabet Be shadnden i Østif- 
ternes 54 Land- og Kjøbstaddistrikter 43 Kandidater, 
hvoraf de 23 ikke tilhørte Bondestanden. Modstanden 
mod Bondevennerne lededes af en Ottemands-Komité, 
hvis mest bekjendte Medlemmer var de forhenværende 
Medlemmer af Bondevenneselskabets Bestyrelse J. C. 
Drewsen og Kaptajn Jespersen, samt Geheimearkivar 
Wegener. Denne Komité. der stod i Forbindelse med 
den nationalliberale Komité i Kjøbenhavn og i det Hele 
hyldede samme Anskuelser som den, opstillede, foruden 
en Række Meningsfæller , i snævrere Forstand, ogsaa 
flere af de -mindre udprægede Bondevenner og en af 
det gamle Systems Støtter, Etatsraad Neergaard til 
Gunderslevholm. 

Valgkampen og endnu mindre af positive 
Programudtalelser end den kjøbenhavnske. = Bonde- 
vennernes Kandidater udtalte sig gjennemgaaende i 
Overensstemmelse med Hippodromprogrammet, mens 
adskillige af deres Modstandere tog Afstand derfra og 
advarede mod ut svække Kongemagten for meget. 
løvrigt var Tonen gjennemgaaende stærkt demokratisk, 

og, saavidt man kan se, har ingen udtalt sig i egentlig 
konservativ Retning. Titler, Rang og Privilegier, 
aristokratiske Førstekamre og Valgcensus var Synde- 


bukke overalt, baade for det ene og det andet Partis 


Kandidater. Om det saa var Etatsraad eergaard, der 
karakteristisk nok var den eneste større Grundejer, der 
søgte Valg i Østifterne, saa erklærede han efter 
Interpellation af Adjunkt Fischer i Sorø (den senere 
Kultusminister), at han ingen-Pris satte paa Adel, Titel 
og Rang, og at Fæstevæsenet burde ophæves, dog ved 
frivillig Overenskomst. — Valgkampen bar i det Hele 
meget mere Præget af at være en Klassekamp end en 
Kamp mellem politiske Anskuelser. - Skjønt langt over 
Fjerdedelen af Bondevennernes Kandidater var Akade- 
mikere og flere end Halvdelen Mænd udenfor Bonde- 
standen, mens den Drewsenske Komité paa sin Side 
anbefalede flere »oplyste Bønder« til Valg, og skjønt 
man i begge Lejre søgte at fralægge sig Beskyldningen 
for at ville hidse Bønder og Kjøbstadfolk mod hinanden, 
er der dog slet ingen Tvivl om, at det blandt de Menige 
påa begge Sider var Uviljen og Mistænksomheden mod 
den fremmede Klasse, der gav Kampen dens egentlige 
Lidenskab. Kjøbstadfolkene, Embedsmændene og Gods- 
funktionærerne mødtes i larmende Protester mod »Bonde- 
regimentet«, og deres stadige Thema var det uforsvarlige 
i at foretrække en »umælende« eller »uvidende« Bonde 
for Folk med anerkjendt Dygtighed . og videnskabelig 
Indsigt. Fra den anden Side var man saa heller ikke 
langt fra at ville gjøre det til en Regel, med kun faa 
hæderlige Undtagelser, at Embedsmænd, »Godstjænere« 
og andre »Kjoleklædte« kun vilde »tage Bondestanden 
ved Næsen« og ikke mente det alvorligt med deres 
frihedsvenlige Ord. Præsterne, der paa mange Steder 
endnu betragtede sig som Befolkningens naturlige 
politiske Ledere, var de ivrigste til at bekæmpe de 
bondevenlige Kandidater rundt om i Landkredsen og 
fik til Gjengjæld ingen Pardon i »A/muevennens« Spal- 
ter. Paa Møderne søgte man ikke sjælden at stille de 

Bønder, der kom frem som Valgkandidater, i et ugun- 
stigt eller latterligt Lys; men selv i enkelte Tilfælde, 
hvor Kandidaten gik fra Koncepterne og intet kunde 
svare til de Spørgsmaal, der forelagdes ham, havde 
Interpellanterne kun liden Glæde deraf. Bønderne 
betragtede i Reglen disse Forsøg paa at bringe deres 
Standsfæller i Knibe som Krænkelser mod dem selv; 
de var helt og holdent paa deres Kandidats Side, naar 
han tav, hellere end at »lade sig fange af de Store«, 
og havde han et hvast Svar paa rede Haand, vidste de 


+ ikke det gode, de vilde gjøre ham. Undertiden gav 


det gjensidige Nag sig Luft i ren Brutalitet, som naar 
Kjøbstadvælgerne i Næstved, Præstø og andre Byer ved 
Piben og Hujen forhindrede de bondevenlige Kandidater 
og deres Anbefalere fra at komme til Orde, eller naar 
Landboerne anvendte en lignende Fremgangsmaade over- 
for deres gamle Forkæmper J. C. Drewsen ved Valget 
i Holbæk. Der kunde ogsaa fra Bøndernes Side falde 
Trusler mod Byerne, som naar »Flere Vælgere af 
Bondestanden« i »A/muevennen« til Gjengjæld for at 
Bønderne, efter at have valgt Hans Hansen af Mehrn, 
var bleven pebne ud af Præstø By, lod Borgerne vide, 
at »Landsbyerne. ved Præstø bedre kunde undvære 
Kjøbstaden, end denne kan undvære Landshbyerne«. 
Byvælgerne gik næsten overalt i slutttet Trop mod de 
bondevenlige Kandidater: i Præstø, Stege, Nykjøbing 
paa Falster og flere Kjøbstæder fik de ikke en eneste 
Stemme -paa Valgdagen, og det endskjønt de bonde- 
venlige Valgkomiteer de fleste Steder søgte at forstærke 
sig med Folk fra Kjøbstæderne. Ogsaa Provinspressen 
gik gjennemgaaende imod Bondevennerne og forsømte 
ikke at benytte Spaltningen i deres egen Kreds som 
Vaaben imod dem; Drewsens, Jespersens og Tschernings 
Navne maatte atter og atter frem og med særlig For- 
kjærlighed anførtes en Udtalelse af Tscherning. om, 
at han vel ansaa Kongevalgene for i og for sig at være 
et Misgreb, men at det var »en Fortsættelse af det 
begaaede Misgreb, om ogsaa i en anden Retning, ifald 

man skulde betragte alt begaaede Fejl som en uover- 
stigelig Skranke for fremtidige Valgkandidater.« 

Men alle disse Vanskeligheder viste kun saa meget 
des tydeligere, hvilken Indflydelse det nu næsten 10,000 
Mand stærke Bondevenneselskab raadede over. Den 
reorganiserede Bestyrelse opbød en her til Lands ukjendt 
Energi for at holde Tropperne sammen, og Valgene blev 
for Østifternes Vedkommende en afgjort Sejr for den. 
Af de 43 Kandidater, Selskabet enten stillede eller 
anbefalede til Valg i Østifterne, valgtes de 30 og af 
samtlige 54 Kredse valgte de 38 Rigsdagsmænd, der 
enten var anbefalede af Bondevennerne eller paa Rigs- 
dagen sluttede sig til dem. I Frederiksborg Amt var 
Bondevennernes Selskab svagest, idet her ikke en eneste 
af dets Kandidater sejrede, og kun en af de Valgte 
påa Rigsdagen sluttede sig til Venstre; i Kjøbenhavns, 
Sorø og Bornholms Amter tog det Halvdelen og i de 
øvrige det aldeles overvejende Flertal af Kredsene. I 
Præstø Amt valgtes endog lutter Bondevenner. I to 
Kredse — Nakskov og Stege — hvorfra detaillerede 
Meddelelser om Stemmegivningen have staaet til Raadig- 
hed, ses det, at Fæsterne — baade Gaardmænd og Hus- 
mænd — næsten alle har stemt for .de bondevenlige 
Kandidater, medens. Selvejergaardmændenes Stemme- 
givning: var delt, og dette har efter forskjellige Beret- 
ninger gjentaget sig adskillige Steder. Blandt de valgte, 
som var anbefalede af Bondevennernes Selskab, kan 
nævnes: Fr. Barfod, Balth. Christensen, Gleerup, 
J. A. Hansen, Pastor Leth, H. E. Schack, Lektor 
Schiern, Proprietær Thalbitzer og Professor Wester- 
gaard. De mest fremtrædende Valgte af andre Ret- 
ninger var Hall, Krieger, C. Neergaard. og J. N. 
Madvig. Særlig Opsigt vakte det, at H. N. Clausen 
i Præstø faldt for Bondevennernes Kandidat, Bomulds- 
væver Hans Hansen af Mehrn, med 330 Stemmer mod 
570, og at J. C- Drewsen, der i en ren Landkreds 
i Holbæk Amt stod overfor Bonden Jens Gregersen, 
kun fik ganske faa Stemmer. Særlig det første af disse 

Valg vakte en stærk Indignation i mange Kredse paa 
Grund af de Oplysninger, der under Valghandlingen 
var fremkomne angaaende den sejrende Kandidats tid- 
ligere Liv. Saaledes skulde han for adskillige Aar 
siden have været i Kjøbenhavn med en løsladt 
Forbedringshusfange og her have logeret hos en Bordel- 
vært; paa denne Rejse var han da bleven arresteret 
som mistænkt- for Tyveri, men rigtignok igjen løsladt 
uden Sags Anlæggelse. Den Omstændighed, at Land- 
vælgerne i Præstøkredsen. havde foretrukket denne 
Mand for Prof. Clausen, blev nu tilligemed den ringe 
Skjønsomhed Vælgerne formentlig havde udvist ved 
forskjellige andre Valg, af »Fædrelandet« og dets 
Meningsfæller, ligesom ogsaa fra konservativ Side. 
betragtet som et Vidnesbyrd om Bondestandens ringe 
politiske Modenhed, der var vel egnet til at vække 
Ængstelse for, hvad en uindskrænket Valgret vilde føre 
til, og til at lære alle »besindige Folk« at skjønne paa 
Kongevalgene. En af de stærkeste Udtalelser i denne 
Retning kom fra J. C. Drevsen, der som det bedste 
Bevis paa Kongevalgenes Berettigelse fremhævede »den 
Hæftighed, ja man kunde vel sige det Raseri, hvormed 
et vist Parti- angreb Kongevalgene,; der rejste sig som 
en kraftig Dæmning mod den. mudrede Strøm, hvori 
det vilde drukne Kundskaben og Talentet, medens det 
satte Straamæd paa Folkerepræsentanternes Bænke «og 
omtalte den overvejende Del af Bondevenneselskabets 
valgte Kandidater som Folk, »der i Rigsforsamlingen 
kun vil repræsentere et Nul, kun skikket til at gjøre 
et højreom eller et venstreom, alt eftersom Føreren 
med .den røde republikanske Farve kommanderer dem«. 
Dybere end de mange, der lod Øjeblikkets Lidenskab 
raade, saa Goldschmidt, naar han i »Nord og Syd« 
tilraabte sine liberale Modstandere:  »I Herrer Kon- 
stitituonelle, tager Eder i Agt! I have proklameret 
Stemmerettens Majestæt — og den bliver kun til en 
Sandhed derved, at man respekterer den«; — og frem- 
for alle Aarestrup i det lige efter Valget skrevne Digt: 

Professor Clausen og Væver Hansen. 


I Kløgt og Talekunst en højlærd Mester, 
Friheds abstrakte Ven, der uforfærdet 
Med kristen Anstand længe førte Sværdet 
Mod Enevold og ortodokse Præster. 


in fattig Djævel, ej engang en Fæster, 
En Bomuldsvæver i en Røn bag Gjærdet, 
Ved smudsig Dont fornedret og forhærdet, 
Indsluppen nylig Varetægtsarrester. 


Vælg, danske Folk! vRIg, en af disse tvende! 
Den sidste valgte Du. Man maa bekende, 
Han er din Sags naturlige Forfægter. 


Du møder fast personlig selv for Skranken, 
I Valget er en Hævn, en Haan i Tanken, 
En Bitterhed, hvis Ret jeg ej benægter! 


Jylland var afgjort den Del af Landet, hvor Marts- 
bevægelsens Dønninger havde været svagest. Det viste 
sig allerede ved Stændermødet i Juni og kom endnu 
tydeligere frem under Valgbevægelsen. Den jyske Be- 
folkning var ikke saa rask i Vendingen som Kjøben- 
havnere og Øboere og hængte langt stærkere ved over- 
leverede Forestillinger. Desuden havde Krigens Alvor 
her gjort sig anderledes gjældende og tidligere taget 
Glansen af Martsdagenes Illusioner. I Jylland havde 
der heller aldrig været saa skarp en Modsætning 
mellem store og smaa Landbrugere som andensteds, og 
flere af Viborg Stænders liberaleste Mænd, som Nyholm, 
Roulund 0. a. var Godsejere. Godsvæsenet spillede i 
det hele ikke paa langt nær den Rolle: her som paa 
Øerne, og Selvejendom var Reglen baade for Gaard- 
mænd og Husmænd. Dette er ogsaa Forklaringen til, 
at Bondevennernes Selskab, trods enkelte Forsøg, aldrig 
havde faaet nogen Udbredelse i Jylland. 

Som Følge af disse Forhold fik" Valgbevægelsen i 
Jylland en forholdsvis afdæmpet Karakter; Deltagelsen 
i Vælgermøderne var meget ringere end paa Øerne, 
stærkest i det østlige, svagest i det nordlige og navn- 
lig i det vestlige Jylland. Modsætningen mellem 

Kandidaterne fremtraadte ogsaa i langt ringere Grad, 
og der var -kun lidt af den Fanatisme, som mange 
Steder paa Øerne raadede mellem By og Land. Ganske 
vist var der ogsaa i Jylland flere Valgkandidater, som 
i det væsentlige gjorde Hippodromprogrammet til deres, 
men selv B. Rée, der var Medunderskriver af Programmet, 
og som gjennem sit Blad »Aalborg Stiftstidende« blev 
det demokratiske Partis vigtigste Pennefører under den 
jyske Valgbevægelse, tog. med Hensyn til Kongevalgene 
bestemt Afstand fra sine Meningsfæller hinsides Bælterne 
og anbefalede til Valg flere af de Mænd, der i Viborg 
Stænder havde stemt for Kongevalgene. Ethvert Forsøg 
paa at anvende »A/muevennens« Udelukkelsesprincip 
paa de jyske. Valg vilde ogsaa have været ganske haab- 
løst. Der faldt i øvrigt i Jylland ganske anderledes 
uforbeholdent konservative Udtalelser ved Valgmøderne 


end andensteds, og navnlig gik det ud over Hippodrom- " 


bevægelsen. Den antog mere og mere forskrækkelige 
Dimensioner, jo længere man kom bort.fra Kjøbenhavn, 
og Skrækken blev naturligvis saa meget større, jo 
mindre man kjendte til den. Mere end én Taler, der 
tordnede løs mod den kjøbenhavnske »Republikanisme« 
og »Anarkisme«, bekjendte sig efter sine egne Udtalelser 
lil næsten ligesaa fremskredne demokratiske Anskuelser 
som Hippodrommændene. Gjennemgaaende viste Embeds- 
mænds og” større Grundejeres lokale Indflydelse sig 
anderledes stærk i Jylland end paa Øerne,- og. de 
demokratiske Blade i Kjøbenhavn var meget bitre mod 
Jylland, »dette Pommern i anden Potens« som Kjøben- 
havnsposten kaldte det, og især mod dets »reaktionære 
Præster og Adjunkter«. Det var dog langt fra, at 
Embedsmændenes Udtalelser altid gik i konservativ 
Retning; ofte finde vi dem tværtimod, brugende deres 
Veltalenhed til — som det synes ikke uden Besvær — 
at overbevise deres Tilhørere af »den retskafne Bonde 
stand« om, at den frie Forfatning ikke"paa nogen Maade 
vilde skade, men tværtimod gavne deres Interesser. - Den 
jyske Befolkning var dengang snårest mere konservativ, 

end dens Præster og Adjunkter. Valgmøderne ligne 
forøvrigt ofte mere Læretimer i Statsrettens Begyndelses- 
grunde end politiske Kampe. Den ene efter den anden 
staar frem og forklarer den politiske ABC, i Reglen i en 
særkt docerende, meget lidt udæskende Tone. 

Selse Vålgene bar væsentlig samme Præg som den 
forudgaaende Bevægelse.  Deltagelsen var meget ringere; 
der var Rigsdagsmænd, som sejrede over deres Mod- 
kandidater med under hundrede Stemmer, og adskillige 
naaede kun op mellem hundrede og to hundrede. . Selv 
saa udprægede Konservative som Justitsraad Ræder i 
Horsens og P. G. Bang i Fredericia valgtes saa godt 
som enstemmigt; i det hele var det sjældent at se 
nogen alvorligere Opposition mod fremragende politiske 
eller stedlige Notabiliteter. Af de 49 folkevalgte jyske 
Rigsdagmænd tilhørte over ?/4 Højregrupperne paa Rigs- 
dagen og kun 5 det egentlige Venstre. — Flere Steder, 
hvor Valgkampen havde været forholdsvis . livlig, saa 
man Modstanderne bagefter mødes til Festmaaltider, hvor 
baade de valgte og de faldne Kandidater fik deres Hurraer. 

Deltagelsen i Valgene til den grundlovgivende 
Rigsforsamling var, naar Landet tages som Helhed, 
forholdsvis ret betydelig.  Endskjønt som Regel ingen 
optoges paa Valglisterne uden efter utrykkelig Begjæring, 
deltog dog næsten 33 pCt. af dem, der havde Valgrets- 
betingelserne, i Valget, hvilket — paa en eneste Und- 
tagelse nær — er mere end ved noget af Folkethings- 
valgene i Tiden 1848—49. -Deltagelsen var størst i 
Kjøbstæderne, derefter kom Kjøbenhavn og sidst Land- 
distrikterne. Af de større Landsdele havde Lolland- 
Falster de fleste, Jylland de færreste indskrevne Vælgere, 
og af Amterne stod Præstø, Holbæk" og Svendborg 
Amter højest med henholdsvis 461, 456 og 429 ind- 
skrevne Vælgere paa hver 1000 Mænd over 30 Aar, og 
Bornholm, Thisted -og Frederiksborg Amter lavest med 
henholdsvis - 145, 201 og 212. De jydske Amter, 
der stod højest, var Viborg og Ringkjøbing. De 
forskjellige Samfundsklasser ses at have deltaget i 

Valgene nogenlunde i Forhold til deres Antal af Valg- 
berettigede med Undtagelse af de ikke grundejende 
Landarbejdere og "Byernes Daglejerklasse. Netop disse 
Samfundslag, det egentlige »Proletariat«, for hvis Ind- 
flydelse paa Valgene saa mange havde frygtet, viste 
sig at nære overmaade ringe Interesse for dem; thi 
medens efter den officielle Valgstatistik for 1852—53, 
det første Aar, for hvilket Oplysninger findes, disse 
Klasser viste sig "at udgjøre 17—18 pCt. af samtlige 
Valgberettigede, udgjorde de af dem, der i 1848 lod 
sig indskrive paa Valglisterne, kun 3—4 pCt. at samt- 
lige Indtegnede. 

Sin endelige Sammensætning fik Rigsforsamlingen 
først ved Kongevalgene og nogle enkelte Omvalg, ved 
hvilke sidste J. C. Dremsen valgtes i Esrom og Grundt- 
vig i Præstø, efter at den meget omstridte Hans Hansen 
selv havde nedlagt sit Mandat”). Af de 114 Folkevalgte 
var Embedsstanden og de mindre Landbrugere ubetinget 
stærkest: repræsenterede med henholdsvis 36 og 37 
Medlemmer. Af Godsejere og Godsforvaltere og af 
næringsdrivende Borgere- valgtes henholdsvis kun 7 og 
9. Blandt de mindre Landbrugere fandtes kun 1 Hus- 
mand. De 38 Kongevalg forøgede Embedsmændenes 
Antal med 11, Godejernes. og de næringsdrivendes 
Borgeres med 8 hver og de mindre Landbrugeres med 
1; desuden udnævntes 5 Medlemmer for Island og 1 jor 
Færøerne. Med Hensyn til Partistillingen, der dog kun 
kan angives med meget Forbehold, da Grænsen mellem 
Grupperne var særdeles vag, kan af de Folkevalgte 33 
regnes til- Højre, 32 til Centrumsgrupperne og 44 til 
Venstre. Efter Kongevalgene ændredes disse Tal til 
henholdsvis 54, 43 og 47. ' 

Den grundlovgivende Rigsforsamling gjorde det 
Folk, af hvilket den var udgaaet, stor Ære. Aldrig 


+) Grundtvig havde oprindelig søgt Valg i Nyboderkredsen i 
Kjøbenhavn, men var falden for Kaptajnløjtnant Tuæen. 

har man vel her til Lands set en Folkerepræsentation, 
der rummede saa mange fremragende Personligheder 
og påa en såa smuk Maade gav Udtryk for alt, hvad 
der rørte sig i Landets offentlige Liv, som denne. 
Ogsaa hvad politisk Takt og Maadehold angaar' ind- 
tager den en Plads, som mange af Evropas samtidige 
grundlovgivende Forsamlinger kunde have Grund til at 
misunde den. Dens Sammensætning og hele Virksomhed 
viste, med hvor megen Ret man havde sat sin Lid til det 
danske Folks Ro og sunde Sans. N. Neergaard, 

Yonstres Sangbog, 
udgivet af ,,Politiken'f. -- 48 Sange. — 80 Sider. 
10 Øre. 

Forhandlere og større Forbrugere 30 pCt, Rabat mod Kontant. 
Faas i »Politiken''s Ekspedition, Integade 1, Kjøbenhavn K. 


Cand. pharm. Fred. Nielsen, 


Horsens: 
Teknisk-kemisk Fabrik. Materialhandel, 
Fabrikation af 
Garnfarver for Hjéemmefarvning. 


Smørfarve. Osteløbe. Ostefarve. 
Præparerede Oljefarver, Oljer og Fernisser. 


Centrifugeolje, Maskinoljer etc. 


Overretssagfører Sehouenb OP£, 


. Horsens, 
Kontor i ,,Heimdalf over Landbosparekassens Lokale, 
besørger 


Inkassationer over hele Jylland, 
paatager sig Avktionsinkassationer og Udførelse af 
Retssagér, affatter Skjøder, Obligationer, Testamenter 
og andre Dokumenter samt ordner 
Laan i offentlige Pengeinstituter mod 
1 Procent i Provision. 


er at tilbageerobre Heden, et Land 
Hedeselskabets Formaal dobbelt ME stort som Fyn, eller ca. 
100 [| Mil, fra Lyngens dræbende Favntag. Dette sker især ved 
at fremme Plantningsforetagender, men ogsaa ved Engvanding, 
Mergelsøgning, Opdyrkning af Moser m. m. Medlemmer betaler 
4 Kr, aarligt og erholder Selskabets 'Pidsskrift. Ethvert Sogne- 
raad kan faa 10 Bkspl. af Tidsskriftet mod at betale 10 Kr. aarligt. 
Man henvende sig til Forretningsførerne eller til Hedeselskabets 
Hovedkontor i Aarhus. 


Højesteretssagfører Svend Høgsbro, 


Klareboderne 3, Kjøbenhavn K., 
udfører Retssager for alle Landets Domstole. 


Hotel Heimdal" 


Horsens, 


beliggende midt i Byen, anbefales de 
Rejsende. 


Den sjællandske Bondestands Sparekasse, 


der har 786 Tillidsmænd, for den største Del 
Gaardmænd, til Garanter, og derhos har i Følge 
det sidste Regnskab af 31. Marts 1889 27 Millioner 
Kroner som Indskudskapital, holder nu Kontor i 
sin egen — for 135,000 Kr., kontant udbetalte — 
indkjøbte Gaard Nr. 17 i Ny-Vestergade i 
Kjøbenhavn hver Dag Kl. 9—3-og her vil, 
ligesom ved hvert af dens 35 Kontorsteder i Sjæl- 
land, blive meddelt nærmere Oplysninger. 


Renterne er 4 pCt. aarlig af udlaante Kapitaler, 


og ligeledes 4 pCt. aarlig af Indskud. 


Kjøbenhavn,-den 8. Juli 1889. 


Som Formand 


CAlbEePrPEr 


Lolland-Falsters storste Træskoforretning, Nykjebing F. 


Enostaacnde Specialforrotning i Danmark, 


Et meget stort Lager forefindes til cnhvor Tid af alle forskjellige Slags 
Kapsko. Træsko og Tøfler samt Træskostøvler til Sø- og Landbrug. Garvning 
af Læder san vel som Forarbejdning af Træsko og Træbunde foregaar her.paa 
Værkstedet under nøjagtig Tilsyn, hvorfor jeg sor mig i Stand til at leverø den 
allerbedste Vare i denne Branchø, Forhandlere stor Rabat,  R,J., Østergaard. 


Fra 


Horsens Kideis ERE jag teri s 
Fedtraffinaderi og Pølsefabrik 


anbefales gen: delikate 
Ekstrafint Fedt 


Sp 
i Bl Fustager. Ce SE t- P | 
i Blærer og Fustager Cerver a | Ø Ser, 


kun tillavede af Svinekjød, 
gondres skektueres til alle Pladser i Landet. 


BEKDDE) 


Elis Nvhader 


anbefales ethvert Hjem i Landet, koster kun R& 
1 Krone Kvartalet, Porto iberegnet. Bestilles 
hos Posten og i Bogladen. 5 


RES SEES seg 


Landbrugsskolen og Højskolen 
I Grejsdalen ('/, Mil fra Vejle) 
neger Skole for Landbrugselever og Højskoleelever fra den 1. Novbr. til den 
1. April og for Piger fra den 1. Maj til den 1, Avgust, Undervisning i Engelsk, 


Tysk, Mathematik og Tegning for Haandværkere kan Bin Nogle, Fripladser 
uddeles af Skolens Forstander, J. K. Gårde. 


Y 


ga 


er 


STN 


Bk 


Ludvig Mosbæks Planteskoler ved Stevring Station i Jylland, 
Areal ca, 15 å 20 Td, Land sandmuldede Jorder, 
Plantebeholdningen ca. 11 Millioner salgbare Planter i ca. 
2000 Slags, hvoraf fremhæves:  Hegnsplanter fra 2 til 5, 7, 9, 12 
og 15 Kr, pr. 1000. Naaletræer fra 1 til 2, 4, 5, 7 og 10 Kr. pr. 
1000, Lætræer fra 15 til 20, 25, 30 og 40 Kr. pr. 1000. Frugttræer 
fra 25 til 35, 50 og 75 Kr. pr. 100. Frugtbuske fra 4 til 6, 8, 10 
og 12 Kr. pr. 100. Zirbuske fra 8 til 12, 15, 20 og 25 Kr. pr. 
100. Blomsterplanter, fleraarige, fra 12 til 15, 18 og 20 Kr. pr. 
100. Roser, lave, fra 25 til 35 og 50 Kr. pr. 100. 

Allétræer, Ornamenttræer, Hængetræer, Stedsegrønne Træer og Buske, Alpe- 
planter, Stenhøjsplanter, Staudor, ca. 500 Sorter, Hække og Indfatningsplanter, 
Georginer, Haveredskaber, Spader, River, Knive m. m. Plantefortegnelse og 
Prisliste sendes efter Forlangende. "Besøgende forevises Planteskolerne, 


bå 
»Elusvennen”, 
udgivet af N. €. Rom, redigeret af Bertel Elmgaard. 

»Husvennenff er Landets mest anerkjendte Ugeblad og 
bringer flere Fortællinger af gode danske Forfattere end noget andet 
Blad, desuden kristelige Smaastykker, Havebrug o. s. v. 

' Sidste Aargang har indeholdt Bidrag af følgende Forfattere: 

Chr. Balling, J. Blicher, Iagv. Bondesen, Otto Borchsenius, L. Budde, 
N. Bøgh, B. Elmgaard, Holm-Hansen, Emanuel Henningsen, Fr. 
Jungersen, Alfred Ipsen, Jens Kamp, E. Tang-Kristensen, Anton 
Nielsen, Zakarias Nielsen, L. Schrøder, Jens Skytte, Knud Skytte, 
Åwel Steenbuch, N. Rasmussen-Søkilde, C. A. Thyregod 0. fl. 

Den ny Aargang, der begynder med Oktober, vil indeholde' 
Bidrag fra samme og flere andre Forfattere... Der foreligger 
saaledes større Fortællinger fra Zakarias Nielsen, Carit Etlar, 
Henrik Pontoppidan, C. A. Thyregod og Jens Skytte. 

sHusvennenff bestilles paa alle Brevsamlingssteder og 
Postkontorer samt i alle Boglader. Bestil Bladet for et Kvartal. 
Det koster kun 1 Krone. 


Dalum Landbrugsskole 


ved Odense. 

Landbrugsundervisning for Karle fra 4. Novbr. til 1. Maj. 
Kursus for Mejerister fra 3. Maj til 1. Avgust. Undervisnings- 
planer sendes paa Forlangende. 

Ryslinge Højskole 
(Ringe St.) 

Undervisningen ledes af 5 Lærere, og om Sommeren 8 
Lærerinder. Understøttelse kan søges hos Amtet. : 

Vinterskolen åabnes 4. November. Alfred Povlsen. 


Præliminæreksamen og Eksamen Artium. 


Omhyggelig og billig Eksamensforberedelse 
tilbydes paa 
Undervisningsanstalten ,,Kjøbenhavn”, 
Stokholmsgade 7 Ø. 

Anstaltens Program tilstilles paa Forlangende. 

M, Klavsen. R. P. Rasmussen. 


sumt Brug, Fodring ég Behandling i sund og syg Tilstand f. Eks.: 


Bø ap om Kvægets og Hestens Bygning, Bedømmelse, Avl og Opdræt 
g Om Avl og Opdræt af Føl, 50 Øre; Regler for Malkning, 10 Øré; 


Kvægets Fodring og Behandling, 1,560 Øre — af Dyrlæge H. Jensen, Stubbe- 
kjøbing, faas i alle Boglader, hvor ogsaa kan tegnes Subskription paa Forfat- 
torens samlede Arbejder, der vil udkomme i 7 Hæfter å 3 Ark til 35 Øre 
pr. Hæfte. 


elsesringe, 14 Kar. og 18 Kar., kontrolleret. 
æ Th. Halgreens Specialforretning, 
34, Gothersgade 34, 
lige for Regnegade (Kjøbenhavn). 
N. OLSEN, 
Vestergade 22, Kjøbenhavn, 
anbefaler min her i 10 Aar førte Forretning i Smør, Øst og 


Æg samt slagtede Fedevarer. 
Prompt Salg, hurtig Afregning. 


Udgivet af ok. Ansvarlig Redaktør: 
Aktieselskab. Niels Bendixen. 


Esbjerg Folkeblad. 


Eneste Dagblad, der udgives i og for Esbjerg og Opland. 
Udgaar 6 Gange ugentlig. 


Prisbelønnede Patent Kagebrækkere af Smedejern, med 
Staaltænder, dobbeltknusende, Pris 35, 40 og 60 Kr. Dobbelt- 
virkendo Patent Hestegange 3-H, 210 Kr., 2-H. 150 Kr., 
1- å 2 H, 125 Kr. Halmrystere med Emtesold 80, 65 og 50 Kr. 
Roefrøsaamaskiner 23 Kr. Roeraspere 20, 30 og 40 Kr. Ajlespredere 
4—5 Kr. Fragtfrit. Disse Maskiner er udmærket anbefalet for 
Soliditet og Lethed, Forlang Beskrivelser og Anbefalinger. 


Jørgen Jensen, 
Rørby pr. Kallundborg. 


Ladelundgaards Landboskole 
ved Brørup St. 
agtes aabnet 3. November og sluttet 1. April, det udvidede Kursus 
for Mejerister samtidig.  Skoleplaner sendes paa Forlangende. 
Indmeldelser modtages. Niels Pedersen. 


Østbirk Planteskole 


ved Horsens. 
Millioner af Planter i mange forskjellige Sorter til Hegn-, 
Læ- og Hedeplantning, samt Frugttræer- og Buske m. m. 
Prisfortegnelse gratis. 


= Æ FBE BESES SER 
Pigeskolen i Nyborre paa Møen 
modtager Elever til November og Maj. 30 Kr. maanedlig. 
1. Afdeling: Alm. Højskoleundervisning. 2. Afdel.: Udvidet 
Undervisning (med Naturfag, Sprog og Musik. for Lærerinder 
og lign. Jens Jørgensen. 


Carl & P. Petersens 
Præliminæreksamens-Kursus. 


Nørrebrogade 44, Kbhvn. N. ASE : 
Elever optages til Januar, Maj og Septbr. Undervisnings- 
Vederlag 80 Kr. halvaarlig. Nærmere ved skriftlig Henvendelse. 


Om Pakfarver. 

Mine fortrinlige og billige Pakfarver anbefales og 
forsendes frit med Posten til enhver By og Sogn saavel 
i mindre som større Dele. 

Jeg giver 20 pCt. Rabat paa Pakfarver til private 
Forbrugere, og til Handlende og Brugsforeninger giver 
jeg en saa høj Rabat som ingen anden Pakfarvefabrikant. 
Nedenstaaende fagkyndige Udtalelse og Anbefalinger fra 
cirka 50 Husmødre (fra forskjellige Egne af Landet) 
der har prøvet mine Farver, medfølger enhver Sending 
Earve. Prisliste sendes franko paa Forlangende. 

S. M. Kromann, Sønderho paa Fanø. 


Fagkyndig Udtalelse, Da jeg som Fagmand har undersøgt 
mange forskjellige Slags Pakfarver, og har kavt Lejlighed til at 
se, hvorledes Folk undertiden ødelægge deres Garn og Tøj ved 
at kjøbe daarlige Farver, skal jeg ikke paa given Foranledning 
undlade at udtale, at de Pakfarver, som S. M. Kromann i Sønderho 
leverer, er de billigste og de bedste jeg kjender, idet de er sammen- 
satte af de ægteste Farvestoffer, der gives.  Ærbødigst 

A. Fogtmann, Farver. 


Carbolineum 
; (Imprægnerings-0lje) 
bedste og billigste Beskyttelse 


for Træ (og Mur) mod Forraadnelse og Svamp; lønner sig. for 
enhver Landejendom. 


Centrifuge- og Maskin-Olje,… 
udelukkende Ima Kvalitet, saa vel i større som mindre Kvanta, 
billigst hos undertegnede. Prøver & Prisliste gratis og franko. 

1. Werner, Aarhus. 


Blaagaards Seminarium. 


Den 5. April, 5. Maj, 5. September og 5. November 
modtages nye Elever paa Blaagaards Seminarium og 
Realhøjskole (udvidet Højskole) i Kjøbenhavn. De af 
Eleverne, som ønsker det, kunne lære Engelsk og Tysk 
eller blive forberedte til almindelig Forberedelseseksamen 
(Præliminæreksamen). Betaling for Undervisning, Kost 
og Bolig er 30 Kr. om Maaneden. Et Program tilsendes 
efter Forlangende. Til Skolelærereksamen forberedes 
paa 1, 2 å 3 Aar efter Elevens Forkundskaber og aande- 
lige Udvikling. Undervisningen ledes af Landinspektør 
C. Andersén, Sanglærer Dølling, Kaptejn Fischer, 
Cand. theol. Fløystrup, Kaptejn Gautesen, Pastor F. 
Jensen, Cand. theol. H. Larsen, Cand. jur. N. J. Lar- 
sen, Cand. mag. G. Levinsen, Cand. phil. Tang, samt 
Højskolens Medbestyrer Dr. phil. Fr. W. Horn og 
Forstander J. T. A. Tang. 


N. Th. Jacobsen & Co, 


Aarhus. 
Kontrolleret Markfrøforretning 


Kolonialhandel 


en gros. 


